Kokki, WorkPower Oy\nAd url: https://tyopaikat.oikotie.fi/en/tyopaikka/1206625\nHaemme asiakkaallemme Poriin lounasravintolan kokkia.\nTehtävänäsi on lounasravintolan ruuan valmistus, esivalmistelu, siisteydestä huolehtiminen sekä muut lounasravintolan työt. Lounaaseen kuuluu salaattipöytä, lämmin ruoka sekä jälkiruokakahvi. Sinulla on hygieniapassi sekä alan koulutus tai kokemusta vastaavasta työstä.\n- oma-aloitteista ja reipasta asennetta\n- valmiutta tehdä monipuolisia alan töitä.\nTyötä tehdään arkisin ja työ on kokoaikaista päivätyötä. Työ alkaa mahdollisimman pian ja tarve kokille on arviolta kuukauden-puolentoista kuukauden ajalle. Hyvällä työntekijällä on mahdollisuus saada pidempi työsuhde tai työllistyä muille asiakkaillemme.\nHae paikkaa täyttämällä hakemus nettisivuillamme. Aloitamme haastattelut jo hakuaikana ja paikka täytetään sopivan henkilön löydyttyä.\nAvainsanat: kokki, kokoaikatyö, päivätyö


Hornet- ja Hawk-osastot osallistuvat itsenäisyyspäivän paraatiin Hämeenlinnassa - Ilmailun uutiset - FlightForum.fi\nHornet- ja Hawk-osastot osallistuvat itsenäisyyspäivän paraatiin Hämeenlinnassa\nAloittanut newsBot, Joulukuu 3, 2014\nNeljän F/A-18 Hornet -monitoimihävittäjän ja neljän Hawk-suihkuharjoituskoneen parvet suorittavat ylilennon itsenäisyyspäivän valtakunnallisessa paraatissa Hämeenlinnassa. Osastot ylittävät ohimarssin vastaanottopaikan, kun Ilmavoimien kunniakomppania on sen kohdalla. Ylilentojen toteutumisella on säävaraus.\nParaatiin osallistuu noin 550 henkilöä ja 60 ajoneuvoa kaikista puolustushaaroista.\nLinnan kasarmilla pidettävän paraatikatselmuksen ja Tampereentiellä toteutettavan ohimarssin lisäksi päivä tarjoaa katseltavaa erilaisten toimintanäytösten ja kalustoesittelyn muodossa Hämeen linnan alueella.\nOhimarssissa nähdään jalan marssivien ja moottoroitujen osien lisäksi sotahistoriallisena osana Panssarikillan osastossa panssarijääkäriryhmä ja kaksi museopanssarivaunua. Lisäksi ohimarssiin osallistuu 10 - 20 ratsukkoa Ratsumieskillasta.\nTapahtumapaikalle kannattaa tulla hyvissä ajoin ennen katselmusta tutustumaan kalustonäyttelyyn ja seuraamaan esimerkiksi rannikkojääkärien maihinnousua ja laskuvarjohyppynäytöstä.\nParaatin vastaanottaa Puolustusvoimain komentaja kenraali Jarmo Lindberg, ja paraatijoukkoja komentaa Länsi-Suomen sotilasläänin komentaja prikaatikenraali Pekka Toveri.\nTwitter @Puolustusvoimat Tunnisteena #paraati14


Tervehdys pitkästä aikaa! Elämä vie eteenpäin, ympyrät sulkeutuvat ja mitä näitä nyt on. Blogini alkuvaiheilla haravoin loviisanseutua vanha kunnostettava talo mielessä. Sopivaa kohdetta ei löytynyt, ja näinpä tarina kulki eteenpän raksaprojektina eli kolmen tyypin kotikertomuksena.\nNyt ihan hiljattain olen innostunut uudestaan vanhojen talojen kartoituksesta. Toisaalta on aika jännä ajatella, että omatekemä talo menisikin myyntiin, ja tilalle tulisi kunnostusprojekti. Uudessa ja vanhassa talossa on puolensa. Tämä nykyinen koti on tietysti turvallinen, toimiva, tuttu ja mieluisakin. Vanhassa talossa olisi haasteensa, mutta toivon mukaan myös kauneutta, tunnelmaa ja pikku hiljaa myös sitä käytännön arjen toimivuutta.\nMitään ratkaisevaa ei ole vielä tapahtunut, mutta pyörien lähtiessä pyörimään, voi elämänmuutos olla lähempänä kuin luulenkaan. Muutosten tuulia herätellessä alkaa nähdä tututkin asiat uusin silmin. Toisaalta se on innostavaa, ja toisaalta hieman kauhistuttavaakin.\nVanhojen talojen charmia katsastelin tänään kuitenkin rennolla mielellä, kun kävin pienellä iltapäiväkävelyllä Loviisan avoimet puutarhat tapahtumassa. Pyörähdin ihan vain parissa kohteessa, mutta näistäkin irtosi taas silmänruokaa, inspiraatiota ja kivoja puutarhavinkkejä. Loviisa on totta tosiaan taas herännyt kesäkauteensa, ja pikku kaupungin elämystarjonnasta löytyy vaihtoehtoja lähes jokaiselle viikonlopulle. Jos siis vanhat talot, kulttuuri ja kauniit puutarhat kiinnostavat, ota suunnaksi Loviisa, ja tule paikan päälle katsastamaan tilanne. Loviisasta löydät tietysti myös sisustuskauppa herttasen, eli oman pikku puotini. Nähdään Loviisassa!\nKuvat on otettu avoimet puutarhat kohteen Kuninkaanlampi pihassa.\nTunnisteet: avoimet puutarhat, kesä, Loviisa, oma elämä, piha, puutarha, sisusta ulkona, Visit Loviisa


Elimäki 2002 :: Uskinsukuseura\nElimäen sukukokous 2002\nUskin sukuseuran 11. sukukokous pidettiin 19. toukokuuta Pioneeriravintolassa, Elimäen Korialla. Viitisenkymmentä Uskia eri puolilta Suomea sai nauttia hyvästä ruuasta, tapailla tuttuja ja ostaa ensi kerran sukuseuran vaakunalla varustettuja paitoja, lippalakkeja ja standaareja.\nEnnen kokousta hallituksen edustajat kävivät laskemassa sankarivainajien muistomerkille Kouvolan vanhalla hautausmaalla.\nSukuseuramme esimies Paavo Uski avasi kokouksen. Kokouksen puheenjohtajaksi valittiin seuran varapuheenjohtaja Tuomo Uski ja sihteeriksi seuran sihteeri Jarkko Uski.\nPuheenjohtajan todettua kokouksen lailliseksi ja päätösvaltaiseksi, hyväksyttiin esitetty työjärjestys. Viimekauden toimintakertomus hyväksyttiin ja rahastonhoitajan luettua tilintarkastuspöytäkirjan, hyväksyttiin tilinpäätös ja hallitukselle myönnettiin vastuuvapaus yksimielisesti. Hallituksen esittämät toimintasuunnitelma ja talousarvio kaudelle 2002 hyväksyttiin yksimielisesti.\nTuomo Uski kertoi, että sukuseuran numeroitu standaari numero yksi on päätetty myöntää kunniapuheenjohtaja Anni Granforsille. Paavo Uski sai numeron kaksi. Karjalan Liitto saa Tuomo Uskin mukaan standaarin ilman numeroa.\nHallituksen erovuoroiset jäsenet Irma Sinervo, Jarkko Uski ja Oili Virtanen valittiin uudelleen.\nSukuseuramme jäsenmaksuksi tälle vuodelle päätettiin 10 euroa. Sukuseuran pankki on Porin Seudun Osuuspankki Vanhakoiviston konttori ja tilinumero on 570374-416578.\nSihteeri Jarkko Uski kertoi, että sukututkimustyö jatkuu ja että suvun jäseniltä kaivataan tietoja 1900-luvulla syntyneistä suvun jäsenistä.\nSeuraava 2003 Piikkiö


Kansallinen digitaalinen kirjasto - Haluaisiko organisaatiosi liittyä mukaan Finnaan?\nHaluaisiko organisaatiosi liittyä mukaan Finnaan?\nFinna on Kansallisen digitaalisen kirjaston asiakasliittymä, joka kokoaa Suomen arkistojen, kirjastojen ja museoiden aineistot ensimmäistä kertaa yhteen. Mukana on tällä hetkellä yli 200 muistiorganisaatiota.\nJos organisaatiosi on kiinnostunut tuomaan aineistojaan arkistojen, kirjastojen ja museoiden yhteiseen Finna.fi-palveluun ja/tai rakentamaan käyttöliittymän omille asiakkaille, ota yhteys palvelupostiimme finna-posti(at)helsinki.fi 28.2.2017 mennessä.\nLisätietoa Finnaan liittymisen edellytyksistä löydät Finnan asiakaswikistä osiosta Palveluun liittyminen. Lisäämme kaikki Finnasta kiinnostuneet kdk-asiakasliittyma(at)helsinki.fi-sähköpostilistalle, jota kautta tiedotamme Finnaan liittyvistä asioista, kuten tapahtumista ja koulutuksista.\nJärjestämme keväällä kolme Finna-aiheista koulutusta: Finnan peruskoulutuksen, Finnan hallintaliittymän koulutuksen sekä Finnan syventävän hallintaliittymän koulutuksen.\nUusille organisaatioille hyödyllinen päivän kestävä Finnan peruskoulutus järjestetään 19.4.2017.\nAineistojen tuomisessa Finnaan jo edenneille ja omaa Finna-näkymää suunnitteleville/tekeville organisaatioille suunnattu koulutus koostuu kahdesta koulutuspäivästä:\nHallintaliittymän peruskoulutus 25.4.2017\nHallintaliittymän syventävä koulutus 9.5.2017\nKoulutusten tarkoista kellonajoista ja ilmoittautumisten käynnistymisestä tiedotetaan kdk-asiakasliittyma(at)helsinki.fi -sähköpostilistalla sekä asiakaswikissä Tapahtumat ja koulutukset -osiossa.\nTervetuloa mukaan Finnaan!


persut - Kasen foorumi\nViesti Kirjoittaja viljami » 13 Joulu 2016, 12:51\nEi oo mitään..Perussuomalaisten taru on Finito..Kenttäoikeuresa pettureille panhan kuula kalhon,mutta nämä saa isot virat.\nOli sillo vuonna -76 ne oli kainuusa 35 pakkaset.Minä ruukasin vain tallua lumen ja laittaa havuja, toiset potki lumen pois ja laittaa havut routashen maahan.Sen tietää mitä se on korvesa semmosilla pakkasilla,Ja sen aikasilla kampheilla pariviikkua korvesa.Monta kertaa oli kylymä ja Äitiä ikävä.\nMoni köyhä luotti perussuomalaishin.Moni köyhä joka on hangesa maannu jolla ei oo arvonimiä eikä titteleitä joilla ei oo kattua päänsä päälle.Tallaavatko he lumen allensa vai makaavatko routasesa maasa.Perussuomalaiset. ? En oikeen tierä mitä ne on... Pareen olla niistä erosa.\nViimeksi muokannut viljami, 13 Joulu 2016, 14:32. Yhteensä muokattu 1 kertaa.\nViesti Kirjoittaja tavarantarkastaja » 13 Joulu 2016, 14:04\nviljami kirjoitti: Ei oo mitään..Perussuomalaisten taru on Finito..Kenttäoikeuresa pettureille panhan kuula kalhon,mutta nämä saa isot virat.\nOli sillo vuonna -76 ne oli kainuusa 35 pakkaset.Minä ruukasin vain tallua lumen ja laittaa havuja, toiset potki lumen pois ja laittaa havut routashen maahan.Sen tietää mitä se on korvesa semmosilla pakkasilla,Ja sen aikasilla kampheilla.Monta kertaa oli kylymä ja Äitiä ikävä.\nHyvin kirijootti Vilijami ja jatkoo sitte;\nJoo.Ei Sissonen ollu kuvaamasa 40 v. sitte Kainuun korvesa.Ei ollu pumpulivaatheita,oli 35 pakkasta,2 viikkua kumisaaphaisa ja sarkapuvusa.Sissit ko oli" erikoiskoulutettuja"meillä oli Turkisliivi ja Untuva makkupussi...Miten menee jäätynheenä semmoshen pusshin ? Tehthin vain valakioita ja koitethin päriätä.Jokku päriäs huonommin jokku paremmin...Kyllä Sissoselle pitäis antaa,urhoollisuus mitali,..on se niin monta yötä pennigin keväthangilla Untuvapussisa maanu.\nNytki on aina Äitiä ikävä.Sillon aikonhan olthin vuorokausi kuliettu,rupesin nojaahan männynkäkkyrää.Näin unta..Äiti paisto mulle lättyjä..Sitte ruethin potkihan..Nouse\nSaatana ulös tai hukut.Olin nukahtanu siihen hetheeshen.\nja vieläki Vilijami jatkoo kertomusthansa;\nJoo.Aatteli kertoilla ko ei mullaka täsä niin kiire oo.Minäki aikoinani nuorenmiehenä oli Laps Sotilas.Täytin 17 ko menin Kainuun prikathin/2 k Sissit.Ensimmäiselle lomalle 2,kuukauren jäläkhen olthin lomatarkastuksesa...Vääpeli iski silimänsä minhun...Alokas Palola,miks PARTA ON AJAMATA. Vastasin..Herra Vääpeli..Ei parta kasva.Huusi ko Peto ja sano,alokhaalla on 15 min aikaa käyrä aattelemasa, miks Sissillä ei oo parta ajettu.Saatanan,saatana,kyllä mulla pää höyrys,mitä sanon sille ukolle,aikaaki niin vähän.En keksiny muuta ,Sanoin ..Herra vääpeli..Sissi ei oo Mannekiini.Tuli siihen naaman ethen,aattelin,nyt kävi Ohoprasesti.Sano,1.vuorokausi lisää lomaa.\nPerhonjokilaaksosta oli Kai/Pr PST,KIV,KRH. Kaikki oli mukavia poikia.Meinasin unohtaa,tierustelukomppanian pojat.Nyt tohin sanua,naapurin poika.Pollarin Juhani.Josain päin vishin Opettajana.Joo.Sitä piti juosta Kuupperintestisä vähinthän 3000m.ja kenttäkeleposuus Hyvä ja yleisarvostelu Hyvä..Jos ei nämä täyttyny..,Sissinpassi jäi Haavheeks.Jooo.Kiväärimiehille Ruukathin Sotilskorisa sanua,ei me parempia olla ko tekkä,meillä on vain" erillainen" merkki puserosa.(ja vittumaista naurua)\nViesti Kirjoittaja viljami » 13 Joulu 2016, 16:04\nPitää irtaantua itesthän ja mennä kotia misä Äiti sanoo,nuku sinä poikani siinä on hyvä olla.\nEi pahasa paikasa pirä rukoilla Jeesusta ja jumalaa,ei ne sulle mitään anna.Pitää rukolla Äitiä..Äiti antaa lapsensa puolesta kaikkensa.\nViesti Kirjoittaja viljami » 13 Joulu 2016, 17:53\nEi ne oo mitään.. Jatkoo sitte.Iän ikusia kiriotuksia,vaikkaki kaikki on totta ja jos piruilla tarkotit,melekonen saavutus.onnea...Kaikesta huolimata, mennyttä en pysyty muuttaa.\nViesti Kirjoittaja viljami » 13 Joulu 2016, 18:41\nOon aattelemalla aatellu.Tuo liha on kummallinen olio, jäykistyy lämpimäsä ja saman tekee pakkasesa.Siinä tutkimusaihe ko jään eläkheelle. Saan apurahaa tukes.tekes.takus.kepus.persus.sosut.ek.sak.spr........jne.Tulevaisuus on näin nällikhäällä turvattu.\nViesti Kirjoittaja tavarantarkastaja » 13 Joulu 2016, 19:05\nviljami kirjoitti: Oon aattelemalla aatellu.Tuo liha on kummallinen olio, jäykistyy lämpimäsä ja saman tekee pakkasesa.Siinä tutkimusaihe ko jään eläkheelle. Saan apurahaa tukes.tekes.takus.kepus.persus.sosut.ek.sak.spr........jne.Tulevaisuus on näin nällikhäällä turvattu.\nOn se liha kummallinen olio, mutta Wilijami ei oo sitte hoksannu lihatutkimuksia tehä naispuolisten assistenttien kans ollenkaan ko semmoset ei ei juolahatanu Wilijamille mielhen. On vain värkänny ja tutkinu kylymän ja kuuman kans lihaa. Kyllä se on Wilijaminkin kohalla eläkheellä se joulukinkku se ainua liha jota tutkii.\nMinullaki oli nuorena miehenä kaikki lihakset niin veteritä ja yksi oli vain jäykkä. Nyt vanhana miehenä kaikki lihakset on niin jäykkiä, yksi on vain vetreä.\nViesti Kirjoittaja viljami » 14 Joulu 2016, 09:05\nÄlä sinä hullujas puhu pirä antaa periks,veltostuuhan lihas jos sitä ei reenaa.Vajaa pari vuotta eläkheeshen jos ennen sitä en keksi, oon jääny jotain iliman.\nViesti Kirjoittaja mape » 31 Joulu 2016, 13:11\nviljamille, että en nyt ala yhtään puoluetta puolustelemaan mutta .... on ne persut vaan iso porukka, kun yksin hallituksessa tuntuvat kaiken tekevän nykyään... sama mitä pääministeripuolue keksii syyt heitetään persujen niskaan... No... taktiikka tuokin jos kaikki uskotaan... Tiestöt yksityisille sano Anne ja Juha ...\nSipilän paskalaki laitettiin nurin mutta saakohan mummot rahat takaisin ? ... arvaappa\nViesti Kirjoittaja viljami » 31 Joulu 2016, 14:17\nMinä tierän Mauri että sinä oot viisas ihiminen,mutta niitä on keskustapuoluheesaki ja yllätys, yllätys Demareisaki.Mutta se ei muuta asiaa mikskään,mitä rikhaampi on sitä enempi on "köyhänasialla". Timo Soiniki on Maisteri ja vaimonsa lääkäri.Eivät oo kersana kulukenu 35 pakkasisa kumisaaphaisa.Varmasti on ollu kunnon talavitöppöset.Semmoset on ensimmäisenä köyhän asialla jokka ei tirä köyhyyrestä hevon persettä.\nViesti Kirjoittaja viljami » 31 Joulu 2016, 15:04\n[quote="mape"] viljamille, että en nyt ala yhtään puoluetta puolustelemaan mutta .... on ne persut vaan iso porukka, kun yksin hallituksessa tuntuvat kaiken tekevän nykyään... sama mitä pääministeripuolue keksii syyt heitetään persujen niskaan... No... taktiikka tuokin jos kaikki uskotaan... Tiestöt yksityisille sano Anne ja Juha ...\nViimeksi muokannut viljami, 01 Tammi 2017, 07:52. Yhteensä muokattu 2 kertaa.


Spiderman Marvel - kolikkopeli, toimintaa suoraan kotikoneellesi\nKoe Spiderman Marvel-kolikkopeli ja sen tarjoama jännitys\nKukapa ei pitäisi kaikkien tuntemasta mysteerisestä Spidermanista? Spiderman on yksi monesta Marvelin innovatiivisesti kehittelemistä supersankareista, jonka sarjakuvista, televisiosta ja myös useasta elokuvasta tutut seikkailut eivät jätä ketään kylmäksi. Voit kokea tätä tiukkaa jännitystä myös kasinopelin muodossa pelaamalla Spiderman-kolikkopeliä. Peli on niin suosittu, että siitä löytyy useampi versio. Tutustuimme niistä kahteen.\nTaistele Spidermanin rinnalla Doctor Octobusta vastaan\nEnsimmäinen Spiderman-kasinopeli perustuu sarjakuvaan taistelusta Doctor Octobusta vastaan. Pelin teema on siis selkeä ja peli sijoittuu New Yorkiin. Tämän kolikkopelin rullia koristavat seitin peittämät varta vasten peliä varten suunnitellut numero- ja J, Q ja K –pelikorttisymbolit. Muita symboleja ovat muun muassa hämähäkki, metrovaunu, kassakaappi sekä Doctor Octobus. Tietenkin yksi symboli on myös Spiderman, joka toimii wild-symbolina. Mikä olisikaan Spiderman-peli ilman itse päähenkilöä.\nKun saat wild-symbolin rullille, korvaa se minkä tahansa puuttuvan symbolin voittoyhdistelmästä! Kun näin tapahtuu herää symboli henkiin vauhdikkaalla tavalla. Näet peliä varten suunnitellun ainutlaatuisen animaation. Spiderman wild-symboli tuplaa voitot, kun saat yhdistelmävoiton. Jos saat viisi Spiderman-symbolia voittolinjalle voitat pelin jättipotin! Jos saat wild-symbolin toiselle ja neljännelle ruudulle, ansaitset 15 ilmaispyöräytystä, joiden aikana kaikki voitot tuplataan! Aina, kun tämä symboli ilmestyy rullille, näet upean animaation, joka vain korostaa voittosi mahtavuutta.\nNappaa Venom tässä huikeassa Spiderman-kolikkopeli versiossa\nToinen Spiderman-kolikkopeli perustuu taisteluun Venomia vastaan. Pelin rullissa esiintyvät samoin numerosymbolit sekä J, Q ja A -symbolit. Näiden lisäksi voit nähdä sanomalehden, kameran, itse Venomin sekä viehkeän neidon. Saadessasi Spiderman-symbolin, joka toimii scatter-symbolina, käynnistyy innovatiivinen bonuspeli! Ruudulle ilmesty valikko, jossa voit valita kahdesta vaihtoehdosta. Voit valita ilmaispyöräytyksiä ja nauttia pelaamisesta pidempään tai Venom-ominaisuuden eli bonuspelin. Tässä bonuspelissä ohjaat Spidermania. Pelaajan tulee valita reitti, johon uskoo Venomin paenneen. Jos pelaaja valitsee väärin, saapuu hän umpikujaan, mutta voi silti voittaa pienen summan rahaa. Oikean reitin valitessaan pelaaja voittaa mukavia summia, näkee huikeita animaatioita ja saa jatkaa bonuspeliä!\nSilloin kun pelaaja onnistuu valitsemaan oikean reitin kahdesta mahdollisesta, saa Spiderman muun muassa pelastettua viattomia kansalaisia roistoilta, ja jopa napattua kuvia pelastustoimistaan kuten tunnetussa elokuvassa, ja Peter Parker saa lunastettua mukavat palkkiot sanomalehdeltä. Jos pelaaja valitsi oikean reitin kolme kertaa peräkkäin, saavuttaa hän Venomin ja saa pelastettua viehkeän neidon pahiksen kynsistä.\nValitse Spiderman, jos etsit pysähtymätöntä toimintaa\nKokeile vaikka molempia Spiderman-kolikkopeliversioita ja valitse oma suosikkisi. Et varmasti tule tylsistymään kummankaan peliversion parissa. Spiderman-sarjakuvat ja -elokuvat ovat tunnetusti viihdyttäviä ja pursuavat täyttä toimintaa. Nyt voit kokea tämän elämyksen myös kasinopelien parissa viihtyen. Löydät suositut Spiderman Marvel-kolikkopelikoneet kaikilta Marvelin lisensoimien kasinojen sivustoilta, jotka tarjoavat varmasti myös muita viihdyttäviä Marvelin kasinopelejä.\nViihdy ja nappaa seitein mahtavat voitot Marvelin kolikkopelissä\nPelaa Spiderman-kolikkopeliä ja olet mukana tavoittelemassa suurta Marvel-kolikkopelijättipottia, joka koostuu useamman Marvel-pelin progressiivisesta potista! Progressiivinen jättipotti on kolikkopelin palkinto, joka kasvaa sitä suuremmaksi mitä enemmän pottiin liitettyjä pelejä pelataan. Tietty osuus panostetuista summista siirtyy aina tarjolla olevaan voittoon. Joku onnekas pelaaja voikin siis napata ajoittain päätä huimaavan suuria summia; elämä voi todella muuttua jo vain muutamalla pyöräytyksellä.\nOlet varmasti lukenut pelaajista, jotka halusivat kokeilla suosikkihahmojensa tähdittämää kolikkopeliä ja se osoittautui erittäin kannattavaksi. Eikö olisikin mahtavaa olla yksi näistä onnekkaista voittajista? Voit parhaimmillaan napata moninumeroisia summia pelitilillesi ja tehdä jotain mitä aina olet halunnut. Voit maksaa lainat pois ja siten nostaa suuren huolen pois harteiltasi tai käyttää voitot esimerkiksi matkustamiseen ja nähdä maailmaa. Mitä ikinä haluatkaan tehdä voittorahoillasi, on se täysin sinun päätöksesi.\nJos siis pidät Spidermanista, on nyt aika kokeilla myös kolikkopeliä. Kokeile onneasi siirtymällä suosikkikasinollesi pelaamaan Spiderman-kolikkopeliä ja tunne olevasi yksi supersankareista! Nappaa pahikset, nauti pelien uskomattomista ominaisuuksista, jotka varmasti pitävät sinut jännittyneenä sohvasi reunalla ja nappaa voitot kaikkien muiden edestä! Voitettuasi pidät Spidermanista varmasti vieläkin enemmän!


DocPointin Apollo-palkinto Reijo Nikkilälle - Savon Sanomat\nKulttuuri 02.01.2015 13:13\nDocPointin Apollo-palkinto Reijo Nikkilälle\nToimittaja-dokumentaristi Reijo Nikkilä saa DocPoint-elokuvafestivaalin Apollo-palkinnon. Tunnustus myönnetään suomalaisen dokumenttielokuvan saralla ansioituneelle.\nPerusteiden mukaan Nikkilä (s.1939) on ollut 90-luvulta lähtien keskeisessä roolissa venäläisen dokumentaarin levittämisessä Suomeen ja suomalaisen viemisessä Venäjälle. Hän on tullut tunnetuksi useista Venäjää käsittelevistä dokumenteistaan ja kirjoistaan. Nikkilä työskenteli Yleisradion Moskovan-kirjeenvaihtajana 1970- ja 80-luvuilla.\nPalkinto luovutetaan 28. tammikuuta palkintotilaisuudessa, jossa nähdään Nikkilän elokuva Praha 21.8.1968. Festivaali näyttää myös ohjelmistossaan Carte Blanche -esityssarjan, jonka elokuvat ovat Nikkilän valitsemia.\nHelsingin 14. DocPoint-festivaali järjestetään tammi-helmikuun vaihteessa.


RUOKAVALIO, RAVITSEMUS, RAVITSEMUS, KYSYMYSVASTAUS - RUOKAVALIO JA RAVITSEMUS - 2019\nGrowtopia - Ovatko ihmiset luotettavia?! (Heinäkuu 2019).\nMitä mieltä olet kaikista näistä vitamiini-vesistä markkinoilla? Juon melkein joka päivä. Ovatko ne terveellisiä?\n- 15. maaliskuuta 2005\nOlen skeptinen nykyisin saatavilla olevista vitamiiniviljelmistä, mutta näen käsitteen merkityksen. Monet ihmiset, jotka eivät voi ottaa pillereitä tai eivät halua ottaa niitä, vitamiini-infusoidut vedet voivat olla tyydyttävä vaihtoehto.\nKuitenkin, mitä olen oppinut vitamiini vesien markkinoilla tänään, mutta en ole vaikuttunut. Useimmat antavat sinulle ylimääräisiä kaloreita ja lisäaineita, joita et tarvitse. Jotkut vitamiini-vedet (tai "kunto" -vesi, toinen uutuustuoteryhmä) sisältävät kofeiinia. Toiset sisältävät keinotekoisia makeutusaineita. Enkä ole nähnyt mitään todisteita siitä, että vitamiinit, joita vedet väittävät sisältävät, ovat riittävän suuria ravitsemuksellisten tarpeiden tyydyttämiseksi. Joissakin tuotteissa on vain joitain vitamiineja ja kivennäisaineita, ei kaikki mitä odotat hyvältä täydennykseltä. Saatat joutua juomaan useita pulloja vitamiinivettä, jotta saat päivittäisen vaatimuksen, esimerkiksi foolihapolle.\nMinulla on myös kysymyksiä siitä, miten valmistajat toimittavat öljyliukoisia vitamiineja, kuten E-vitamiinia vedessä, ja mietin, onko jokin vitamiineista vakaassa vedessä tuotteen säilyvyydelle. Jotkut, kuten C-vitamiini, hajoavat nopeasti, kun ne ovat altistuneet ilmalle, eivätkä ne välttämättä ole käytettävissä, ellei juoda koko pulloa heti, kun avaat sen.\nJotkut valmistajat väittävät, että vitamiinit imeytyvät parhaiten nestemäiseen muotoon, mutta minulla ei ole mitään todisteita, jotka tukisivat tätä ajatusta. Vitamiinien ottaminen pullotetusta vedestä tuntuu myös tarpeettomalta kululta, koska hinta on paljon suurempi kuin vitamiinilisän kustannukset. Olet aina parempi saada vitamiineja päivittäisestä ruokavaliosta. Vakuutuksesta suosittelen hyvää multivitamiinia / monivuotista lisäravintoa. Kun otetaan huomioon vitamiini-vesien kustannukset, kuvittelisin, että niiden tärkeimmät edut ovat valmistajien tuloslomakkeet.\nfi.new-medic.com | Heinäkuu 2019 © Kaikki TerveydestäRuokavalio ja ravitsemus


Sammutustyöt Suursuolla jatkuvat koko loppuviikon — paloa taltuttamassa on ollut tähän mennessä jo viisisataa henkilöä - Uutisvuoksi\nSammutustyöt Suursuolla jatkuvat koko...\nJulkaistu 13.6.2019 6:03\nSuursuon tilanne saatiin keskiviikkona taas paremmin haltuun. Sammutustyöt jatkuvat silti koko loppuviikon.\nSammutustyöt Vapon turvetuotantoalueella Taipalsaaren Suursuolla jatkuvat koko loppuviikon.\nMaanantaina alkaneen turvesuon tulipalo on hallinnassa ja savunmuodostus on pienentynyt huomattavasti keskiviikkona.\nSiitä huolimatta turvesuossa kytee edelleen useita palopesäkkeitä ja jo sammutetut palopesäkkeet syttyvät herkästi uudelleen.\nLoppuviikon sammutustöihin ja niiden tukitoimintoihin on varattu noin sata henkilöä, jotka ovat jatkuvasti paikan päällä palopaikalla perjantaihin iltapäivään saakka.\n— Viikonlopun ajan valmistaudutaan jatkamaan viidelläkymmenellä hengellä. Pelastuslaitoksen johtokeskus on toiminnassa ympäri vuorokauden Lappeenrannassa koko loppuviikon ajan, kerrotaan Etelä-Karjalan pelastuslaitoksen keskiviikko-iltana julkaisemassa tiedotteessa.\nSammutustöissä paljon väkeä, helikoptereita ei voi käyttää\nSammutustöissä ovat edelleen mukana Etelä-Karjalan pelastuslaitoksen lisäksi Kymenlaakson ja Pohjois-Karjalan pelastuslaitokset.\nMyös puolustusvoimien Karjalan prikaati tukee sammutustöitä useiden kymmenien varusmiesten osastolla.\nYhteensä sammutustöihin on tähän mennessä osallistunut noin viisisataa henkilöä.\nHelikoptereita ei sammutustöissä enää voida käyttää, sillä palopesäkkeet ovat pieniä ja syvällä turvesuossa.\nPelastuslaitoksen RPAS –laitteet eli dronet toimittavat tilannekuvaa alueelta.\nVaikka apua on tullut eri puolilta Suomea, koko viikon kestänyt turvesuopalo näkyy jo Etelä-Karjalan pelastuslaitoksen resursseissa kuormittumisena.\n— Arjen jokapäiväinen pelastustoiminta saadaan turvattua riittävällä vahvuudella paloasemilla. Pyydämme alueen asukkailta kuitenkin erityistä varovaisuutta, jotta päällekkäisiltä suurilta onnettomuuksilta vältyttäisiin, sanoo pelastuslaitoksen viestintäpäällikkö Johanna Franzen.\nMetsäpalovaroitus Etelä-Karjalassa on edelleen voimassa. Avotulen teko sekä risujen poltto on kielletty.


HE 189/2001 - Hallituksen esitykset - FINLEX ®\nOlet tässä: Finlex › Hallituksen esitykset › 2001 › HE 189/2001\nHallituksen esitys Eduskunnalle laeiksi kuolemansyyn selvittämisestä annetun lain 17 §:n, kansanterveyslain 49 §:n ja erikoissairaanhoitolain 59 §:n muuttamisesta\nOikeuslääkeopillisista tutkimuksista suoritettavista korvauksista säädetään asetuksella. Asetus on niin sanottu omaperäinen asetus, jonka antaminen on perustunut kumottuun hallitusmuotoon, eikä sen antamiseen ole nykyisessä lainsäädännössä valtuutusta. Tämän vuoksi on tarpeen, kun otetaan huomioon uuden perustuslain säännökset, säätää lailla valtuus, jonka nojalla korvauksista voidaan jatkossa säätää valtioneuvoston asetuksella.\nEsityksessä ehdotetaan valtuutussäännös otettavaksi kuolemansyyn selvittämisestä annettuun lakiin, kansanterveyslakiin ja erikoissairaanhoitolakiin. Valtuutussäännösten antamisen jälkeen oikeuslääkeopillisten tutkimusten toimittamisesta tulevasta korvauksesta annetun asetuksen korvaussummat on tarkoitus muuttaa euromääräisiksi.\n1.1. Laki kuolemansyyn selvittämisestä\nKuolemansyyn selvittämisestä annetun lain (459/1973) 17 §:n mukaan tarkempia säännöksiä lain täytäntöönpanosta annetaan tarvittaessa asetuksella. Pykälään ehdotetaan tehtäväksi perustuslain 80 §:stä johtuva tekninen tarkistus siten, että tarkempia säännöksiä lain täytäntöönpanosta annetaan tarvittaessa valtioneuvoston asetuksella.\nKuolemansyyn selvittämisen yhteydessä tehdään usein oikeuslääkeopillisia tutkimuksia. Oikeuslääkeopillisista tutkimuksista suoritettavista korvauksista säädetään oikeuslääkeopillisten tutkimusten toimittamisesta tulevasta korvauksesta annetussa asetuksessa (689/1956). Asetus koskee paitsi kuolleille myös eläville ihmisille suoritettavia oikeuslääkeopillisia tutkimuksia. Mainittu asetus on niin sanottu omaperäinen asetus, toisin sanoen sen johtolauseessa ei viitata asetuksenantovaltuuteen, vaan asetus on perustunut kumotun hallitusmuodon 28 §:ään. Tämän vuoksi on tarpeen, kun otetaan huomioon perustuslain 80 §:n säännökset, ottaa kuolemansyyn selvittämisestä annettuun lakiin nimenomainen valtuutussäännös, jonka nojalla vastaavista asioista voidaan jatkossa säätää valtioneuvoston asetuksella.\n1.2. Kansanterveyslaki ja erikoissairaanhoitolaki\nKansanterveyslain (66/1972) 49 §:n mukaan valtioneuvoston asetuksella voidaan antaa tarkempia säännöksiä kansanterveystyöhön kuuluvan mielenterveystyön tarkemmasta sisällöstä ja järjestämisestä sekä lain täytäntöönpanosta. Palvelujen yhdenvertaisemman saatavuuden edistämiseksi valtioneuvoston asetuksella voidaan lisäksi antaa säännöksiä siitä, mitkä ovat tutkimuksen ja hoitoon pääsyn enimmäisajat mielenterveyspalveluissa.\nErikoissairaanhoitolain (1062/1989) 59 §:ssä on vastaavat säännökset. Niiden mukaan valtioneuvoston asetuksella voidaan antaa tarkempia säännöksiä mielenterveystyön tarkemmasta sisällöstä ja järjestämisestä sekä lain täytäntöönpanosta. Palvelujen yhdenvertaisemman saatavuuden edistämiseksi valtioneuvoston asetuksella voidaan lisäksi antaa säännöksiä siitä, mitkä ovat tutkimukseen ja hoitoon pääsyn enimmäisajat mielenterveyspalveluissa.\nTerveyskeskuksissa ja erikoissairaanhoidon toimintayksiköissä suoritetaan eläviin ihmisiin kohdistuvia oikeuslääkeopillisia tutkimuksia. Tämän vuoksi kansanterveyslakiin ja erikoissairaanhoitolakiin on tarpeen ottaa perustuslaissa edellytetty valtuutussäännös. Kansanterveyslain 49 §:n 1 momenttiin sekä erikoissairaanhoitolain 59 §:n 1 momenttiin lisättäisiin nimenomainen valtuutussäännös, jonka mukaan oikeuslääkeopillisista tutkimuksista suoritettavista korvauksista säädetään valtioneuvoston asetuksella.\nEsityksellä ei ole valtiontaloudellisia eikä muitakaan taloudellisia vaikutuksia.\nTarkemmat säännökset oikeuslääkeopillisista tutkimuksista suoritettavista korvauksista annetaan valtioneuvoston asetuksella. Ehdotettujen lakien vahvistamisen jälkeen oikeuslääkeopillisten tutkimusten toimittamisesta tulevasta korvauksesta annetussa asetuksessa olevat korvaussummat on tarkoitus muuttaa euromääräisiksi.\nLait ehdotetaan tuleviksi voimaan 1 päivänä tammikuuta 2002.\nEsityksessä ehdotetaan lakeihin otettavaksi perustuslain vaatimusten mukaisesti valtuutus alemmantasoisten säädösten antamiseen.\nSen vuoksi katsotaan, että esitykseen sisältyvät lait voidaan säätää tavallisessa lainsäätämisjärjestyksessä.\nLaki kuolemansyyn selvittämisestä annetun lain 17 §:n muuttamisesta\nmuutetaan kuolemansyyn selvittämisestä 1 päivänä kesäkuuta 1973 annetun lain (459/1973) 17 § seuraavasti:\nOikeuslääkeopillisista tutkimuksista suoritettavista korvauksista säädetään valtioneuvoston asetuksella.\nLaki kansanterveyslain 49 §:n muuttamisesta\nmuutetaan 28 päivänä tammikuuta 1972 annetun kansanterveyslain (66/1972) 49 §:n 1 momentti, sellaisena kuin se on laissa 1219/2000, seuraavasti:\nValtioneuvoston asetuksella voidaan antaa tarkempia säännöksiä kansanterveystyöhön kuuluvan mielenterveystyön tarkemmasta sisällöstä ja järjestämisestä sekä tämän lain täytäntöönpanosta. Palvelujen yhdenvertaisemman saatavuuden edistämiseksi valtioneuvoston asetuksella voidaan antaa säännöksiä myös siitä, mitkä ovat tutkimukseen ja hoitoon pääsyn enimmäisajat mielenterveyspalveluissa. Lisäksi valtioneuvoston asetuksella säädetään oikeuslääkeopillisista tutkimuksista suoritettavista korvauksista.\nLaki erikoissairaanhoitolain 59 §:n muuttamisesta\nmuutetaan 1 päivänä joulukuuta 1989 annetun erikoissairaanhoitolain (1062/1989) 59 §:n 1 momentti, sellaisena kuin se on laissa 1220/2000, seuraavasti:\nValtioneuvoston asetuksella voidaan antaa tarkempia säännöksiä mielenterveystyön tarkemmasta sisällöstä ja järjestämisestä sekä tämän lain täytäntöönpanosta. Palvelujen yhdenvertaisemman saatavuuden edistämiseksi valtioneuvoston asetuksella voidaan antaa säännöksiä myös siitä, mitkä ovat tutkimukseen ja hoitoon pääsyn enimmäisajat mielenterveyspalveluissa. Lisäksi valtioneuvoston asetuksella säädetään oikeuslääkeopillisista tutkimuksista suoritettavista korvauksista.\nHelsingissä 17 päivänä lokakuuta 2001\nESITYKSEN PÄÄASIALLINEN SISÄLTÖPERUSTELUT1. Nykytila ja ehdotetut muutokset1.1. Laki kuolemansyyn selvittämisestä1.2. Kansanterveyslaki ja erikoissairaanhoitolaki2. Esityksen vaikutukset3. Asian valmistelu4. Tarkemmat säännökset5. Voimaantulo6. SäätämisjärjestysLakiehdotuksetLaki kuolemansyyn selvittämisestä annetun lain 17 §:n muuttamisesta17 §Laki kansanterveyslain 49 §:n muuttamisesta49 §Laki erikoissairaanhoitolain 59 §:n muuttamisesta59 §


Milloin Helsinki on valmis? – Animaatio näyttää minne kaupunkia rakennetaan | Yle Uutiset | yle.fi\nMilloin Helsinki on valmis? – Animaatio näyttää minne kaupunkia rakennetaan\nHelsingissä aloitti kesän alussa uusi, kaikesta kaupungissa tapahtuvasta rakentamisesta vastaava jättivirasto. Tapasimme viraston johtajan, arkkitehti Mikko Ahon.\nHelsingin suurten rakennuskohteiden arvioidut valmistumisajat 2010–luvulta 2050-luvulle.Juha Rissanen, Yle\n– On tämä ollut hurja ruljanssi, tuore kaupunkiympäristön toimialajohtaja Mikko Aho huokaa.\nAho on kesän alusta asti johtanut yhtä Helsingin neljästä jättivirastosta, kaupunkiympäristön toimialaa. Se on nielaissut sisäänsä kaikki, aiemmin itsenäisinä toimineet tekniset virastot ja lupa-asiat. Työntekijöitä on 1700.\nUuden yksikön muodostaminen on tarkoittanut myös sitä, että ihmiset ovat joutuneet hakemaan paikkojaan, jotkut neljää, viittä paikkaa, Aho kertaa kevään tapahtumia.\n– Minun tehtäväni on johtaa tätä konklaavia.\nMitä uudella johtajalla on päällimmäisenä mielessä?\nEnsimmäisenä mielessä vaikuttaisi olevan keväällä kaupunkilaisia monin paikoin kuohuttanut Helsingin uusi yleiskaava. Yleiskaava pyörii valitusten vuoksi tällä hetkellä hallinto-oikeudessa.\n– Valtuusto on hyväksynyt sen. Se ei ole lainvoimainen vielä, mutta ohjaa tulevaisuuteen. Se tähtää vuoteen 2050.\nYhdestä lähitulevaisuuden suurimmista rakentamiskohteesta, koko kaupunkia keskeltä halkovasta Raide-Jokerista ja sen rakentamisesta on puolestaan päätös olemassa. Raiteen varrelle suunnitellaan paljon uutta asumista.\n– Täydennysrakentaminen on Helsingissä tulevaisuudessa välttämätöntä, koska kaupungissa ei ole isoja uusia alueita, Malmin aluetta lukuun ottamatta. Östersundom on tietysti oma lukunsa sekin.\nAho muistuttaa, että urbaani elämä tai kaupungistuminen on globaali ilmiö.\n– Sitä ihmiset tuntuvat haluavan ja me yritämme auttaa siinä.\nHelsingin kaupunkiympäristön toimialajohtaja Mikko AhoRiku Tonttila / Yle\nKuinka paljon rakentaminen haittaa kaupunkilaisten elämää?\nErityisesti kesäaikaan kaupunkilaiset reagoivat vahvasti eri puolilla kaupunkia alkaviin rakennustyömaihin.\nTälläkin hetkellä energiayhtiö Helenillä on kymmeniä kaukolämpö- tai jäähdytys-työmaita eri puolilla kaupunkia. Myös Helsingin kaupunki on tänä kesänä aktiivisesti korjannut omaa infraansa.\nAivan oma lukunsa ovat tietysti kokonaisten uusien kaupunginosien rakentaminen rannoilta alkaen. Ne tulevat jatkumaan vuosikymmenestä toiseen.\n– Haittoja tulee joka tapauksessa, se on itsestään selvää. Suunnittelun kautta pyritään ohjaamaan liikkumista ja liikennettä.\nMilloin Helsinki on valmis?\n– Ei milloinkaan.\nMikä se kaupunkiympäristön toimiala oikein on?\nToimiala yhdistää entiset kaupunkisuunnitteluviraston, rakennusviraston, kiinteistöviraston, asuntotuotantotoimiston, rakennusluvat, rakennusvalvonnan, ympäristökeskuksen ja tukkutorin. Kokonaisuudessa ovat lisäksi mukana myös HKL ja Pelastuslaitos. HKL on tosin liikelaitos ja Pelastuslaitoksella on omat johtokuntansa.\n– Tässä on kaikki ne elementit, mistä kaupungin rakennettu ympäristö muodostuu.\nTällä hetkellä entiset virastot toimivat vielä pitkälti entisissä osoitteissaan, eri puolilla kaupunkia. 2020-luvun alussa Kalastamaan, metroaseman viereen valmistuu nämä kaikki yhdistävä rakennus.\nMiten asiakaspalvelu ja viestintä toimii jatkossa?\n– Asiakaspalvelu on tässä koko uudistuksessa keskiössä. Siinä meillä on valtava työ, että me saamme yhden luukun periaatteen, yhden numeron taakse meidän palvelumme.\nAho myöntää, että ison, uuden yksikön pyörittäminen on vasta alussa, joten kaikki ei vielä toimi. Juuri asiakaspalvelussa on paljon petrattavaa ja haasteita.\nAiemmin rakennus- ja ympäristötoimen apulaiskaupunginjohtajana toiminut Pekka Sauri oli valmis mediapersoona, joka tiedotti aktiivisesti kaupungissa tapahtuvista asioista esimerkiksi Twitterissä ja radioaalloilla.\nMyös entisen Rakennusviraston viestintä on twiitannut ahkerasti. Aho lupaa, että eri virastojen toimiviksi havaittuja perinteitä jatketaan, kun kulttuurit yhdistetään.\nKuka on Mikko Aho?\nMikko Aho valmistui arkkitehdiksi Otaniemestä vuonna 1985. Koulusta suorastaan revittiin töihin arkkitehtitoimistoon.\nHelsingin kaupunkiympäristön toimialajohtaja\nArkkitehti, valmistunut Otaniemestä 1985\nJohtaja herkistyy katselemaan viraston aulan seinälle ripustettua kaavakuvaa kontulalaiskorttelista, jota oli mukana suunnittelemassa.\nEntä mikä sai arkkitehdin hakeutumaan julkiselle puolelle töihin?\n– Ei valinta ollut mitenkään selvä. Sattumat vievät.\nAhon sattumaan johti 1990-luvun alun lama.\n– Silloin meidän ammattikunnastamme 40 prosenttia jäi työttömäksi. Piti ryhtyä etsimään uudenlaisia ratkaisuja, Aho muistelee.\nAho on luonut uraansa ennen Helsinkiä Uudenmaan pikkukunnissa Mäntsälässä, Karkkilassa ja Sipoossa.\nkaupunkiympäristöKotimaan uutisetliikennetekniikkaHelsinkikaupungitkaupunkiseudutpääkaupunkiseudutRakentaminen & kiinteistötHelsingin seutu\nUusimmat tiedot koronaviruksesta: Suomessa 496 uutta tartuntaa ja 5 kuolemaa, TAYSin syöpäosastolla tartuntoja, Etelä-Suomen kokoontumisrajoitukset jatkuvat


Sinua varten - mahdollisuus hiljentymiseen ja keskusteluun\n29.06.2017, 15:28 / päivitetty 21.11.2017, 12:31\nSurulliset uutiset Vuosaaresta koskettavat monia. Seurakunta haluaa olla siellä, missä joku tarvitsee kuuntelijaa, lohdutusta tai hiljaisuutta. Kun ajatuksia on vaikea pukea sanoiksi, voi hiljentyä ja ottaa osaa sanoitta. Tarjoamme mahdollisuuden hiljentymiseen, kynttilöiden sytyttämiseen ja suruadressiin osallistumiseen.\nKatukappeli avoinna hiljentymiselle ma-pe klo 12-16. Kappelissa on rukousalttari jossa voit sytyttää kynttilän, sekä avoin muistoadressi.\nMarielundin kappeli avoinna hiljentymiselle pe 30.6. klo 13-15.\nPappi tavattavissa pe 30.6. ja la 1.7. klo 11-13 Vuosaaren kirkon virastolla, sekä viikottain ma-ti, to-pe klo 10-13, ke 15-17. Pappi tavattavissa myös Katukappelissa torstaisin klo 16-17.


Talouskasvun eväät eivät ole kadonneet - Sitra\nJaakko Kiander kirjoitti Sitran pyynnöstä selvityksen, jossa tarkastellaan Suomen talouden tilannekuvaa ja talouspolitiikan vaihtoehtoja toimintaympäristössä, jota luonnehtii erityisesti eurooppalaisten kauppakumppaneiden pysyvästi hidastunut talouskasvu ja julkisen talouden ongelmat. Selvityksessä pohditaan sitä, millaisilla toimintatavoilla ja strategioilla Suomen olisi mahdollista välttää todennäköisin kehitys eli ajautuminen eurooppalaiseen pysyvästi hitaan kasvun tilaan.\nSuomen talouden tilannekuva on melkoisen ankea, mutta ei vedä vertoja eurooppalaisten kauppakumppaniemme synkkyydelle. Niin kilpailukykymme, työllisyytemme kuin julkisen talouden tila vaativat toimenpiteitä, jotta Suomi ei ajaudu eurooppalaiseen pysyvästi hitaan kasvun tilaan. Ilman kohtuullista talouskasvua julkisen talouden velkaantumisesta ja ikärakenteen muutoksista on kuitenkin vaikea selvitä.\nJotta talouskasvu olisi mahdollista, sopivien keinojen löytämisellä kilpailukyvyn parantamiseen, investointien kannustamiseen ja yritysten toimintaympäristön kehittämiseen nykyistä selvästi houkuttelevammaksi on jo kiire. Työllisyyden kannalta aivan keskeinen on palvelusektori. Jaakko Kianderin mukaan palvelusektorin kasvattaminen kestävällä tavalla on uusien, vientipotentiaalia omaavien kasvualojen myötä täysin mahdollista. Tämä edellyttää kuitenkin parannustoimia niin infrastruktuurin, säätelyn kuin verotuksenkin osalta.\nJaakko Kiander: Talouspolitiikan ajatuksia – kun Eurooppa viipyy hitaassa kasvussa\nSitran selvityksiä 71\nLue myös Kianderin blogaus aiheesta: Mistä kasvun eväät Suomelle velkakriisin jälkeen?


Terppanan kausi 2018\nKirjoittaja Aihe: Terppanan kausi 2018 (Luettu 8876 kertaa)\n« : Syyskuu 18, 2017, 22:25:06 ip »\nNoniin.. Vuonna 2017 iski chili-kärpänen. Se jäi ikävästi päälle ja koska olin tälle kautta auttamattomasti myöhässä plus Oulussa ollut "kesä" oli ihan hanurista niin sato jäi melkoisen pieneksi.\nToki sadon pienuudesta voidaan ja pitääkin syyttää minua itseäni, koska lannoitus.. Ei sitä kaikkea tiennyt ennen kuin luki ja siitä syystä ensivuodelle onkin suurin osa tykötarpeista valmiina, poislukien ruukut, mutta nehän kerkeää..\n2018 vuoden kasvatus-suunnitelmat ovat:\nNämä koitan saada selviämään talven ylitse:\nTrepadeira Werner (sisäkasvatuksessa jo.. katsotaan miten käy)\nCongo Yellow (Tähän iski kirvat ja punkit kun siirsin sisälle, katsotaan selviääkö talven yli)\nCap 1022 (Puskee vieläkin parvekkeella podeja ja lähes 2m korkea pusikko ..)\nBlue Bayou (tommaatti)\nNäitä koitan kasvattaa vuodelle 2018:\nBangalore Whippet´s Tail\nKiitoksia siemenistä Chilifellow:ille\nSaapa nähdä mitä sattuu ja tapahtuu ensivuodelle..\nApuja ainakin otetaan vastaan, jos tuossa porukassa on jotain erityisen tärkeää ja huomioitavaa kasvatuksen suhteen Muutoin mennään mutu-tuntumalla ja katsotaan, ihmetellään..[/list]\n« Viimeksi muokattu: Tammikuu 01, 2018, 10:52:05 ap kirjoittanut terppana »\nVs: Terppanan kausi 2018\n« Vastaus #1 : Syyskuu 19, 2017, 23:43:09 ip »\nHyvin suunniteltu on puoleksi tehty! Ei muuta kuin tsemppiä ensi kaudelle!\nTarkoitus on kerätä alueen chilipäitä yhteen pieneen miittiin siementen tiimoilta, kun SKK saapuu Oulun seudulle...vink vink\n« Vastaus #2 : Syyskuu 20, 2017, 11:49:01 ap »\nEihän sitä kaikkea ekana vuonna tule otettua huomioon, tai tiedä.\nKyllä se sato vuosi vuodelta kasvaa, kun ei tarvi enää arvuutella vaan on kokemusta enemmän.\nYhtäkkiä huomaa, että onpas menty paljon eteenpäin edellisestä vuodesta.\n« Vastaus #3 : Syyskuu 20, 2017, 21:56:23 ip »\nLainaus käyttäjältä: Raaka-Arska - Syyskuu 19, 2017, 23:43:09 ip\nVinkki huomioitu Olisin enemmän kuin kiinnostunut\n« Vastaus #4 : Joulukuu 10, 2017, 20:58:42 ip »\nRocotot itäny nätisti ja ovat jo ruukuissa, Cap ja CGN ei näytä mitään itämisen merkkejä vaikka ovat jo olleet kohta 2 viikkoa tuossa poksissa. Liian kylmä? Liian kuuma?\nNoh, eipä siinä. Ruukkujakin tullut ja kasvatushylly pitäs tilata ja väsätä tässä kun kerkiäis.. Congo Yellow otti ja kuoli, se ei jaksanut, mutta muut talvehtii kivasti ja Cappi puskee uutta lehteä ja voi hyvin, vaikka lyhensinkin sitä noin 2 metriä\nEdit: Joo itämään laitoin 29.11.. eli ei vielä kannata ilmeisesti huolestua kun nuo toiset lajikkeet ei idä..?\n« Viimeksi muokattu: Tammikuu 02, 2018, 14:01:02 ip kirjoittanut terppana »\n« Vastaus #5 : Tammikuu 01, 2018, 11:02:17 ap »\nKarvapallero (kissa) saattoi tuhota tuon CAP:in, näyttää nyt melko heikolta.\nBluet tais myös ottaa ja kuolla, ovat alkaneet kuihtua juuresta ja tiputtaa lehtiä hyvin nopeaa..\nSain vihdoin hommattua Ikeasta Ivar hyllyn ja valot yms.\nTässä alhaalla näkyvä pahviviritys on kissa-ansa ja samalla toimii heijastimena alhaalla maijailevalle Trepaideralle, joka innoistu puskemaan podeja ihan hulluna.\nTämä on 26.12 otettu kuva ja siellä on podeja paljon paljon enemmän nyt. Suoranaisesti villiinty tämä kasvi.\nItäminen on muutoin idätyslaatikossa osittain hidasta ja osittain nopeaa. Lämpötila pyörii 26-28 välissä tuolla yläkaapissa, onko liian vähän vai liikaa, vai pitäisikö välissä antaa vähän viileämpää ilmaa myös?\nedit. kuvien linkkejä muokkailtu..\n« Viimeksi muokattu: Tammikuu 02, 2018, 14:03:08 ip kirjoittanut terppana »\n« Vastaus #6 : Tammikuu 01, 2018, 19:58:28 ip »\nKyllä viileämmät yöt saattaa nopeuttaa itämistä.\n« Vastaus #7 : Tammikuu 01, 2018, 20:23:36 ip »\nEipä näy tämän päiväkirjan kuvat ainakaan minulla\n« Vastaus #8 : Tammikuu 01, 2018, 20:45:46 ip »\nLainaus käyttäjältä: henkka - Tammikuu 01, 2018, 20:23:36 ip\nJaaa näkyykö muilla?\n« Vastaus #9 : Tammikuu 01, 2018, 21:13:02 ip »\n« Vastaus #10 : Tammikuu 01, 2018, 23:44:28 ip »\nEi näy tännekkään, aikaisemmin päivällä näkyi kyllä! Chrome selaimena, jos sillä tiedolla nyt on jotain merkitystä. "Kiellettyä ajosuuntaa" nyt tarjoilee.\n« Vastaus #11 : Tammikuu 02, 2018, 00:30:49 ap »\n« Vastaus #12 : Tammikuu 02, 2018, 01:46:36 ap »\nLainaus käyttäjältä: terppana - Tammikuu 01, 2018, 22:36:28 ip\nNyt pitäs kuvien näkyä, mutta ovat semmosia pienehköjä..\nPienehköt kuvat näkyivät hetken aikaa, nyt taas ei näy mitään\n« Vastaus #13 : Tammikuu 02, 2018, 08:08:18 ap »\nNjahas.. Ekat kuvat oli otettu ihan Googlen kuvista linkkein, osalle vissiin ne näky. Jälkimmäinen kuvalinkki oli kaivettu sieltä koodin seasta.. Huoh.\nKokeilleenpa päivällä näkyykö FB:n kautta linkitetyt kuvat\n« Vastaus #14 : Tammikuu 02, 2018, 11:08:27 ap »\nOletko kokeillut menemällä Fiefoxiin, ja sillä selaimella Googlen kuviin jos ovat siellä. Itse sain ainakin osalle näkymään siten. Pitänee pikku hiljaa uskoa, etten pärjää Googlelle...... Ehkä viemällä kuvat Faceen voisivat toimia, ainakin toimineet parissa muussa foorumissa.\n« Vastaus #15 : Tammikuu 02, 2018, 11:58:41 ap »\nLainaus käyttäjältä: Huru-ukko - Tammikuu 02, 2018, 11:08:27 ap\nNo just tuolla tavalla olen alu perin kuvat laittanu ja ilmeisesti joskus näkyvät joillekin.. Perin turhauttavaa tämä kuvien säätäminen.. Liekkö googlekin tehnyt jotain kikkailuja linkityksiin?\nMutta reilu pari tuntia ja pääsen kokeileen sitä fb-linkitystä\nEdit. JOKO NYT??\n« Viimeksi muokattu: Tammikuu 02, 2018, 14:03:33 ip kirjoittanut terppana »\n« Vastaus #16 : Tammikuu 02, 2018, 14:06:48 ip »\n« Vastaus #17 : Tammikuu 02, 2018, 14:13:03 ip »\nLainaus käyttäjältä: Jomppe - Tammikuu 02, 2018, 14:06:48 ip\nEli FB:n kautta linkittämällä näkyy.. Tein siis sinne FB:n kuva-osioon uuden kansion joka näkyy vain minulle, sitten klikkasin kuvaa ja hiiren oikealla napilla "näytä kuva". Sen jälkeen kopioin osoitteen.\nJosko tällä toimis sitte paremmin muillakin?\n« Vastaus #18 : Tammikuu 02, 2018, 14:33:47 ip »\nLainaus käyttäjältä: terppana - Tammikuu 02, 2018, 14:13:03 ip\nNäkyy hyvin ja kuvatkin on nyt mukavan isot\n« Vastaus #19 : Tammikuu 02, 2018, 17:59:23 ip »\nNäkyy hyvin tännekkin .


Mersun bileet ohi: FIA kieltää Hopeanuolen salaisen aseen jo tällä kaudella veksi.com\nJuuri Mercedeksen on nähty hyötyneen aika-ajoasetuksesta eniten. Kansainvälinen autoliitto FIA aikoo kieltää F1-moottoreista niin sanotun aika-ajoasetuksen (eng. qualifying mode), kertoo RaceFans-sivusto. Autosport kertoo FIA:n lähettänen talleille muistion, jossa muutoksen kerrotaan astuvan voimaan jo kesken tämän kauden. Ensimmäisen kerran rajoitus on voimassa jo elokuun lopussa ajettavan Belgian kisaviikonlopun yhteydessä.\nVilkaisu housuihin paljasti painajaisen – huippupelaaja kärsi verisen loukkaantumisen Belgiassa\niltalehti 14:16 12.08\nUkrainalaispelaajan sukukalleudet tikattiin. Belgian jalkapalloliigassa pelaavan Gentin tähtipuolustaja Igor Plastun koki todella kivuliaan loukkaantumisen sarjan avauskierroksella sunnuntaina Saint Truidenia vastaan. Ukrainalaispelaaja törmäsi oman joukkueen maalivahtinsa Thomas Kaminskin kanssa sillä seurauksella, että Plastunin penis koki kovia. Törmäys tallentui alla oleviin kuviin.\nyle 07:28 07.08\nHirvittävä törmäys: huippupyöräilijä kiilattiin törkeällä tavalla mainosaitoja päin: ”Tämä mies pitäisi laittaa vankilaan”\niltalehti 17:29 06.08\nHuippupyöräilijä Fabio Jakobsen, 23, oli kammokolarin jälkeen viime yönä leikkausoperaatiossa, joka kesti viisi tuntia. – Kasvojen kaikki luut ovat murtuneet, Deceuninck-Quick-Step-tallin manageri Patrick Lefevere kertoi Belgian Radio 2:n haastattelussa. Deceuninck-Quick-Step-tallissa ajanut Fabio Jakobsen ajautui järkyttävään kolariin Puolan ympäriajon avausetapilla keskiviikkona. Dylan Groenewegen kiilasi maanmiehensä loppukiritaistossa mainosaitoja päin karmein seurauksin. Jakobsen makaa nyt koomassa.\nyle 13:38 06.08\nNäissä maissa koronatartuntojen määrä on lisääntynyt merkittävästi. Tanska ja Saksa joutuivat tarkkailulistalle.\nHJK vahvistaa puolustustaan – Valtteri Moren palaa Belgiasta Töölöön\niltasanomat 22:39 25.07\nViisi kautta Belgian pääsarjassa pelannut toppari Valtteri Moren liittyy HJK:n joukkueeseen.\nyle 13:05 02.07\nRallin MM-sarja jatkuu syyskuussa alkuperäisen kalenterin ulkopuolisella kisalla Virossa – kausi päättyy Japanissa, Belgian kisasta neuvotellaan\nyle 16:38 30.06\niltasanomat 11:27 30.06\nBundesliigan kakkonen nappasi Belgian maajoukkuetähden – ”Ollakseni rehellinen...”\niltasanomat 19:00 25.06\nSaksan Bundesliiga päättyy vasta tulevana viikonloppuna, mutta viime lauantaina sarjan kakkossijan varmistanut Borussia Dortmund valmistautuu jo tulevaan kauteen.\nMTV 18:25 25.06\nSaksan jalkapalloliiga päättyy vasta tulevana viikonloppuna, mutta viime lauantaina sarjan kakkossijan varmistanut Borussia Dortmund valmistautuu jo tulevaan kauteen. Dortmund vahvisti torstaina Belgian maajoukkuepuolustaja Thomas Meunierin neljävuotisen sopimuksen ja päävalmentaja Lucien Favren jatkon.\nMTV 08:15 18.06\nKuningatar Mathilde innostui pelaamaan pöytäfutista nuorten kanssa – harvinaiset kuvat\niltalehti 18:12 16.06\nBelgian kuningatar Mathilde tekee paljon hyväntekeväisyystyötä. Belgian kuningatar Mathilde vietti viime viikolla aikaa Houtain-le-Valissa sijaitsevassa nuorisokeskuksessa. Keskus auttaa hankalista perhetaustoista tulevia nuoria ja lapsia. Nuorimmat keskuksen asiakkaat ovat 3-vuotiaita ja vanhimmat 18-vuotiaita. Kuningatar Mathilde leikki ja pelasi lasten kanssa. Kuningatar korosti vierailullaan, että koronavirustilanne vaikuttaa myös lapsiin ja nuoriin, sillä lomautusten ja työttömyyden vuoksi monien perheiden toimeentulo on vaarassa. Keskuksessa lapset pääsevät syömään ja leikkimään.\nBelgian poliisi tutkii jälleen 1996 rannalta löytyneen Carolan, 16, murhaa – syynä mahdollinen yhteys Madeleine McCannin murhasta epäiltyyn mieheen\niltasanomat 17:02 11.06\nSaksalainen Carola Titze, katosi ja löytyi murhattuna ollessaan perhelomalla Belgiassa vuonna 1996. Hänen tiedetään olleen sitä ennen tekemisissä tunnistamatta jääneen, nuoren saksalaismiehen kanssa.\niltalehti 17:12 03.06\nHeikki Kovalainen löi ajoittain vetoa Lewis Hamiltonin kanssa F1-kisaviikonloppuina. Heikki Kovalainen muistelee Beyond The Grid -podcastissa vedonlyöntiä, jonka hän teki Lewis Hamiltonin kanssa Belgian Spassa vuonna 2009. Kaksikko ajoi tuolloin yhdessä McLarenilla.\nMika Häkkinen nöyryytti Michael Schumacheria nerokkaalla liikkeellä – muisteli nyt F1-historiaan jäävää tähtihetkeään: ”Se oli hullua”\niltasanomat 00:10 31.05\nMika Häkkisen ja Michael Schumacherin taistelu Belgian GP:ssä vuonna 2000 sykähdyttää yhä.\nMika Häkkinen nöyryytti Michael Schumacheria nerokkaalla liikkeellään – muisteli nyt F1-historiaan jäävää tähtihetkeään: ”Se oli hullua”


Raamattu sytyttää Kokkolassa | Uusi Tie -verkkolehti\n– Koen, että sille on kysyntää ja tarvetta, että saamme viettää yhdessä enemmän aikaa Herran läsnäolossa ja etsiä hänen tahtoaan, sanoo piirijohtaja Tuisku Winter, joka on käynnistellyt kansanlähetyspiirissään suosittua raamattukoulua.\nKuva: Susanna Sarimaa\nPaikallinen raamattukoulu syventää yhteyttä Jumalaan ja ihmisiin\n– Tuisku Winter toivoisi vastaavaa toimintaa myös muualle Suomeen\nKANSANLÄHETYKSEN Raamattu rakkaaksi -slogan on Kokkolassa ulotettu lähetystyön lisäksi omaan piiriin, kun viime syksynä aloitettiin uusi toimintamuoto: raamattukoulu. Kyseessä ei ollut päätoiminen Raamatun opiskelu, vaan yhdistelmä itsenäistä raamatunlukua ja yhteisiä lauantaipäivien kokoontumisia.\n– Tutkimusten mukaan Raamattua luetaan ja tutkitaan yhä vähemmän ja sen mukaan eletään yhä vähemmän. Olemme halunneet vastata siihen haasteeseen, valottaa Keski-Pohjanmaan Kansanlähetyksen piirijohtaja Tuisku Winter.\nWinterin mukaan raamattukoulussa on opetuksen lisäksi olennaisesti kyse yhteydestä.\n– Toivoisin, että ihmiset voisivat oikeasti juurtua Jumalan sanaan sen sijaan, että käydään satunnaisesti joissakin tilaisuuksissa. Raamattukoulussa on opetuksen lisäksi keskustelua pienryhmissä, rukousta sekä vapaata jakamista ruuan tai kahvin yhteydessä.\nSukupolvien välinen yhteys toteutui\nViime lukuvuoden raamattukoulu oli hyvin pidetty. Tänä syksynä järjestetään varsinaisen raamattukoulun sijaan hieman kevyemmällä kaavalla toteutettu kokonaisuus, jossa käsitellään jälleenrakentamisen aikaa.\n– Olemme iloinneet siitä, että sekä viime vuoden raamattukoulussa että syksyn raamattupäivillä on ollut monen ikäisiä. Meillä on ollut toiveena rakentaa yhteyttä sukupolvien välille, ja se toteutuu näissä päivissä, joihin kuuluu ryhmätyöskentelyä ja vapaata keskustelua.\nPäävastuun raamattuopetuksesta hoitavat Tuisku Winter sekä apulaispiirijohtaja Marko Mitronen. Lisäksi joillakin kerroilla on ollut vierailevia opettajia.\n– Olemme käyneet sekä Vanhaa että Uutta testamenttia läpi. Meillähän on joskus virheellinen käsitys siitä, mikä kristityn suhde Vanhaan testamenttiin tulisi olla. Pohjalla voi olla luulo, että Vanha testamentti on täynnä lakia tai siellä on eri Jumala. Vanhan testamentin tuntemusta olisi hyvä lisätä.\nRaamattukoulu-formaattiin syytä panostaa enemmän\nLukukauden kestäviin, kansanopistojen järjestämiin raamattukouluihin lähteminen vaatii yleensä elämänmuutoksen, kuten irtioton töistä ja muuton toiselle paikkakunnalle. Tästä syystä raamattukouluun osallistuminen on monelle vaikeaa tai mahdotonta.\nTuisku Winter ajatteleekin, että paikallisella tasolla toimivaan raamattukoulu-formaattiin pitäisi panostaa seurakunnissa ja Kansanlähetyksessä enemmän. Esimerkiksi Kokkolan raamattukouluun osallistuminen ei vaadi suuria muutoksia muussa elämässä.\nKansanlähetysliikkeen tehtävä on olla pitkälti varustava liike, ja tämä varustaminen voi toteutua ainoastaan silloin, kun opimme tuntemaan toisemme, rakennumme pidempään yhdessä ja olemme Raamatun äärellä.\nWinter peräänkuuluttaa omaan hengelliseen yhteisöön tutustumista:\n– Kansanlähetysliikkeen tehtävä on pitkälti olla varustava liike, ja tämä varustaminen voi toteutua ainoastaan silloin, kun opimme tuntemaan toisemme, rakennumme pidempään yhdessä ja olemme Raamatun äärellä. Tarvitaan sitä, että kristityt ottavat Raamatun, lukevat sitä ja ojentautuvat sen mukaan.\nWinter ajattelee ja toivoo, että raamattukoulusta tulee jossain muodossa vakituinen osa piirin toimintaa.\n– Koen, että sille on kysyntää ja tarvetta, että saamme viettää yhdessä enemmän aikaa Herran läsnäolossa ja etsiä hänen tahtoaan. Raamattukoulusta jäi rohkaistunut olo: olen kiitollinen, että saan olla osa tätä joukkoa.\nRaamatun äärellä uskoon tullut Esko Kemppainen:\n”Suhde Raamattuun tiivistyi raamattukoulussa entisestään”\nKuva: Esko Kemppaisen arkisto.\n– TÄMÄ EI OLLUT MINULLE ensimmäinen kerta, kun luin Raamattua, huomauttaa 68-vuotias Esko Kemppainen Kokkolan raamattukouluun osallistumisestaan.\nHerännäistaustainen Esko tuli aikoinaan uskoon Raamattua lukemalla, ja siitä lähtien kirja on ollut tärkeä.\n– Menetin isäni yhdeksänvuotiaana, kun hän kuoli äkillisesti. Sen jälkeen minulla oli tiettyä kuolemanpelkoa ja ahdistuneisuutta, mutta onneksi etsin oikeasta suunnasta apua.\nEsko alkoi lukea Raamattua. Seuraavina vuosina Raamattu tuli luettua tiuhasti lyijykynällä alleviivaten alusta loppuun. Pienessä kylässä Kainuussa asunut Esko tutustui Raamattuun itsekseen.\nMenetin isäni yhdeksänvuotiaana, kun hän kuoli äkillisesti. Sen jälkeen minulla oli tiettyä kuolemanpelkoa ja ahdistuneisuutta, mutta onneksi etsin oikeasta suunnasta apua.\n– Vetäydyin pihapiirin aittaan ja siellä yksinäisyydessä luin. Pyhä Henki johdatti minut uskoon suoraan Raamatun tekstin äärellä.\nEvankeliumia myös eteenpäin\nEsko Kemppaisen mielestä raamattukoulun parasta antia olivat sekä Raamatun systemaattinen lukeminen kotona että sen tutkiminen pienen porukan kokoontumisissa.\n– Saimme läksyksi Raamatusta kolmen viikon lukemisjakson. Luin läksyt hyvin kiltisti, yleensä yhden tai kaksi lukua päivässä. Monet selitysteokset ovat vuosien myötä auttaneet hahmottamaan kokonaisuutta, jota en teini-iässä yksin Raamattua lukiessani vielä hahmottanut.\nKirjoista innostunut Esko kertookin hankkineensa vakuuttavan kokoelman hengellisiä teoksia. Viimeisimpiä Eskolle merkittäviä hankintoja ovat olleet esimerkiksi Sana elämään -kommenttiraamattu sekä Genesis Raamattu, jonka runsaissa liiteosissa on kartastoja, taulukoita ja luetteloita.\nSuhde Raamattuun tiivistyi raamattukoulun aikana entisestään, Esko kertoo.\n– Kun tutkii Raamattua ja kuuntelee raamattuopetusta, saa sekä henkilökohtaiseen elämään että uskonelämään rohkaisua, iloa ja voimaa. Mutta toivon, ettei se jäisi siihen, vaan voisimme myös jakaa kallista evankeliumia eteenpäin.\nSuurperheen äiti Pauliina Paavola:\n”Aikataulutus helpottaa Raamattuun tarttumista arjen keskellä”\nKuva: Pauliina Paavolan arkisto.\n– RAAMATTU ON YLEENSÄ saanut olla aika rauhassa, enkä ole sitä hiirenkorville koskaan lukenut, kuvailee Pauliina Paavola, 38, aiempaa suhdettaan Raamattuun.\nKynnystä lukemiseen on tuonut Raamatun vaikeatajuisuus, Pauliina kertoo.\n– Kun olen lukenut, en ole ymmärtänyt ja ehkä siksi yrittäminen on jäänyt. Etenkin Vanha testamentti on tuntunut kaukaiselta. Vähän kuin lukisi vieraalla kielellä jotain kirjaa.\nRaamattukouluun osallistumiseen Pauliina sai sytykkeen Radio Deillä pyörivästä Raamattu kannesta kanteen -ohjelmasta, jota hän oli alkanut kuunnella. Raamatun asiat alkoivat ohjelman myötä avautua ja puhutella, kun joku selitti niitä. Raamattukoulu oli palkitseva kokemus, Pauliina muistelee lämmöllä.\nEn tunne Raamattua niin hyvin, että voisin luokitella sisältöä tai poimia sieltä helmiä. Tällä hetkellä varmaan jokaisessa kirjassa on minulle ammennettavaa.\n– Aiemmin Raamatun tuntemukseni oli hirveän pintapuolista, välähdyksiä sieltä täältä. Raamattukoulussa vaikeilta tuntuvat asiat alkoivat aueta, kun keskusteli muiden kanssa. Irrallisille yksityiskohdille sai taustaa ja sen jälkeen on ollut helpompi itsekin lukea Raamattua.\nRaamatun suhteen Pauliina vakuuttaa olevansa kaikkiruokainen. Lempikirjoja tai -kohtia Raamatusta ei ole ehtinyt vielä syntyä, mutta oppimisen halu ja nälkä on kova.\n– Uskon, ettei siellä ole mitään turhaa. En tunne Raamattua niin hyvin, että voisin luokitella sisältöä tai poimia sieltä helmiä. Tällä hetkellä varmaan jokaisessa kirjassa on minulle ammennettavaa.\nHaasteena löytää lukemiselle aika ja tila\nPauliina Paavola on neljän lapsen lääkäriäiti, joka elää ruuhkavuosiaan. Suuri haaste Raamatun lukemiselle on sopivan ajan ja tilan löytäminen arjesta.\n– Kaikille asioille pitää erikseen raivata paikka päivästä. Tiedän, että Raamattu pitäisi laittaa etusijalle, mutta se on hirveän haasteellista. Kun luen, haluaisin syventyä siihen rauhassa, eikä se onnistu, jos toisella kädellä tekee ruokaa ja hoitaa muita asioita.\nRaamatun tutkimista Pauliina haluaa kuitenkin jatkaa vauhtiin päästyään. Siksi hän osallistuu myös syksyn raamattukokonaisuuteen.\n– Kun rytmi Raamatun lukemiseen on aikataulutettu ulkopuolelta, aika tulee raivattua jostain, vaikka sitten illasta tai yöstä. Omien tavoitteiden varassa se ei tunnu onnistuvan kuin ehkä hetken.\nAikataulutusta Pauliina on hyödyntänyt myös Raamattu kannesta kanteen -ohjelman parissa, joka tulee kello kuudelta aamulla.\n– Yritän, jos vain suinkin pystyn, nousta siihen mennessä ja lähteä lenkille kuuntelemaan. Saan samalla rastittua päivästä kaksi asiaa, jotka olisi hyvä tehdä. Se sopii tällä hetkellä itselleni hyvin.\n”Janosin syvempää yhteyttä Vapahtajaan, kun viime vuosien aikana ruuhka ja kiire oli päässyt väliin. Ja sain sen mitä etsin.”\n”Vanhan testamentin tekstit selkiintyivät ja alkoivat tuntua sekä mielenkiintoisilta että todella tärkeiltä. Heräsi myös halu oppia niitä paremmin.”\n”Tässä on tullut talven aikana selväksi, että Raamattua tulee lukea enemmän ja säännöllisesti. Rukous ja Raamattu nivoutuvat yhteen. Jaksaakseen lukea Raamattua on rukoiltava, ja rukoilu taas lisää mielenkiintoa Raamatun tekstejä kohtaan.”\n”Raamatun sana on alkanut elää, puhua henkilökohtaisesti. Toisaalta on ollut myös niitä osioita, joihin ymmärrys ei ole riittänyt. Tänä aikana olen iloinnut siitä, että koko koulutuksen ajan rukous on ollut konkreettisesti läsnä.”


P -Troponiini T (4532 P -TnT )\nVaasan KS/Kemian laboratorio/(06) 2132519.\nTroponiini T (TnT) esiintyy sydän- ja luurankolihaksessa osana ns. troponiinikompleksia yhdessä troponiini I:n ja C:n kanssa. Sydänlihaksen TnT eroaa luurankolihasten TnT:stä, joten määritysmenetelmä mittaa vain spesifisesti sydänlihaksen TnT:tä. Tutkimusta voidaan käyttää sydänlihasvaurion, kuten sydäninfaktin (AMI), myokardiitin tai epästabiilin angina pectoriksen (UAP) diagnostiikassa, jossa se on spesifisempi kuin kreaktiinikinaasin isoentsyymit (P -CK-MBm). Uusi tutkimus täyttää Euroopan kardiologiyhdistyksen suosituksen herkkyyden ja toistettavuuden suhteen: terveiden henkilöiden 99. persentiilin ylärajalla (14 ng/l) tutkimuksen variaatiokerroin on alle 10%.\nVaramenetelmä ks. 4464 B -TnT-O.\nSydänlihasvaurion spesifinen osoittaminen.\nImmunokemiallinen, elektrokemiluminesenssi (ECLIA).\nNoin 1-2 tunnin kuluessa näytteenotosta.\nTutkimus saattaa antaa vääriä matalia tuloksia potilailla, jotka ovat saaneet monoklonaalisia anti-hiirivasta-aineita (HAMA) tai biotiinihoitoa (yli 5 mg/päivä annoksin). Biotiiniannoksen jälkeinen näyte tulee ottaa aikaisintaan 8 tuntia viimeisestä annoksesta. Fluoridi/oksalaatti-putkia ei saa käyttää. Näkyvä hemolyysi (yli 1g/l) antaa vääriä matalia tuloksia. Ikterus (bilirubiini), lipemia, reumafaktori (tasolle 2000 U/l saakka) ja yleisimmät lääkeaineet eivät häiritse määritystä.\nLi-hepariini geeliputki (vihreä korkki).\nNäyte säilyy 8 tuntia huoneenlämmössä, 1 vrk jääkaapissa ja pakasteena pidempään.\nNormaaliväestö: alle 15 ng/l\nPlasman TnT on spesifisempi sydänlihasvaurion osoittaja kuin P -CK-MBm ja sen avulla voidaan osoittaa pieniä infarkteja (minor myocardial damage), jotka eivät tulee esiin entsyymimittauksissa tai EKG:ssa. Mittausmenetelmän herkkyyden lisäännyttyä, tutkimuksen analyyttinen spesifisyys pysyy ennallaan, mutta yksittäisten matalien tulosten (alle 50 ng/l) diagnostinen spesifisyys sydäninfarktin suhteen heikkenee, koska plasman troponiinipitoisuus voi olla suurentunut muissakin tapauksissa kuin sydäninfarktissa, kuten esimerkiksi myokardiitin, sydämen vajaatoiminnan, kardiomyopatioiden, sydänkontuusion, keuhkoembolian, sepsiksen ja munuaisten vajaatoiminnan aiheuttamissa sydänlihasvaurioissa. Tutkimuksen diagnostista spesifisyyttä sydäninfarktille voidaan kuitenkin parantaa, kun tutkitaan troponiinipitoisuuden muutosta ottamalla parinäytteet 3-6 tunnin välein ja tarkastelemalla nousua tai laskua, kuten kansainvälisessä suosituksessa esitetään. Esimerkiksi munuaisten ja sydämen vajaatoiminnassa plasman\nTn-T-pitoisuus pysyy yleensä kohonneena myös seurantanäytteissä (ks. Käypä hoito-suositus: Sydäninfaktin diagnostiikka). Koholla oleva troponiinitaso on huonon ennusteen merkki taustalla olevasta syystä riippumatta.\nKohonneita plasman TnT-pitoisuuksia havaitaan akuutissa sydäninfarktissa (AMI) noin 3-6 tuntia rintakipukohtauksen jälkeen ja huippupitoisuudet saavutetaan noin 24 tunnin kuluessa. Tämän jälkeen pitoisuus laskee hitaasti ja P -TnT pysyy koholla jopa 14 vuorokautta AMI:n jälkeen.\nP -TnT aikakäyrää voidaan hyödyntää antitromboottisen terapian seurannassa potilailla, joilla P -TnT on kohonnut (esim. Low Molecular Weight Heparin, GPIIb/IIIa). Onnistuneessa liuotushoidossa TnT:n maksimipitoisuus saavutetaan noin 12-15 tunnissa.\nNoin 30%:lla munuaisvauriopotilaista nähdään kohonneita P -TnT-pitoisuuksia. Nykytutkimuksen perusteella kyseessä on sydänperäinen TnT ja löydös saattaa viitata lisääntyneeseen kardiovaskulaaristen komplikaatioiden riskiin. P -TnT on tällöin tasaisesti koholla, eikä tyypillistä aika-aktiivisuuskäyrää tule esiin.\nTnT voi olla koholla myös rhabdomyolyysissä ja polymyosiitissa, mutta reumafaktori ei nosta plasman TnT-pitoisuuksia.\nKs. myös Duodecim, Käypä hoito -suositus, sydäninfarktin diagnostiikka.


Herukat – Health & Mental Coaching Heidi Pitula\nSuomalaiset marjat ovat tänä vuonna kypsyneet ennätysvauhtia ja ovat parhaillaan jo nyt! Ainakin täällä Etelä-Suomessa. Mustikoita on pidetty kaikkien tuntemana suomen supermarjana, mutta haluaisin nostaa esille myös nämä helpommin poimittavat, edullisemmat ja terveytensä vuoksi mustikan rinnalle yltävät omat suosikkini, herukat.\nOma suosikkini on mustaherukka, se on jostain syystä ollut aina paras marja omiin makumieltymyksiini, rankkaan sen jopa mansikan edelle, mutta vadelma saattaa kivuta samalla viivalle pisteitä jaettaessa puhtaasti makunsa vuoksi mitattuna. Herukoita on mustia, joista löytyy myös vihreä versio ilman tummaa väriä ja punaisia, joista löytyy niin ikään valkoinen versio ilman punaista väriä. Oikeastaan on siis olemassa vain mustia ja punaisia herukoita.\nSisältävät terveyttä edistäviä bioaktiivisia aineita, kuten antioksidantteja, jotka estävät elimistön hapettumista\nAntioksidantit myös hidastavat vanhenemista, estävät valtimotautien, sekä joidenkin syöpien syntyä\nAntioksidantteina herukoissa toimivat C- ja E-vitamiinit sekä flavonoidit\nFlavonoidit taas suojaavat sydän- ja verisuonisairauksilta\nMustaherukka kiilaa terveysvaikutuksissa punaherukan edelle sisältäen reippaasti enemmän flavonoideja ja kaliumia.\nMiten saada parhaat terveysvaikutukset?\nHerukat, kuten kaikki marjat, ovat ehdottomasti parhaillaan tuoreena, joten nyt on aika syödä niitä!\nPakastaessa marjat kuitenkin säilyvät myös hyvin, ainoastaa vesiliukoista C-vitamiinia menetetään hieman.\nMarjat kannattaa aivan ehdottomasti syödä kokonaisina, sillä kuoressa on niin paljon kaikkea meille hyvää!\nKuumentamista en voi suositella marjoille missään olosuhteissa.\nMiten käyttää marjoja pakkasesta talvella?\nMarjakausi on sen verran lyhyt, että marjoja kannattaa ladata pakkaseen tai jos tämä unohtuu, niin herukoita saa kaupasta talvellakin kotimaisina kohtuulliseen alle 10 euron kilohintaan.\nPakastettuasi marjat, tee niistä vaikka survosta, smoothieata, tuorepuuroa tms. siten, että voit käyttää marjat suoraan pakkasesta ilman mikrottamista tai pitkää jääkaappisulatusta.\nHommaa tehosekoitin, jossa valmistat marjoista vaikka mitä hyvää yksinkertaisesti surauttamalla erilaista ainesosien kanssa sekaisin.\nKuvan tuorepuurossa sekoitin tehosekoittimessa chiageelia, tuoreita mustaherukoita, kookoshiutaleita, kookosmaitoa ja pähkinöitä. Maun lisäksi tässä annoksessa värit ovat kertakaikkisen suloiset, joten kokeile sinäkin!\nMarjaisaa uutta viikkoa! <3


Puhelimeni on mustalla listalla? – Back Marketin tietopankki\nTilaukseni on saapunut, mutta minulla on ongelma\nSaatat ehkä pohtia, että “Mikä ihme on puhelimien musta lista?”\nLisäksi, mikä on mustalistattu puhelin? Annas kun selitän mikä on puhelimien musta lista, ja miten mustalistattu luuri saattaa päätyä käsiisi.\nMikä on mustalistattu puhelin?\nPuhelimen omistaja voi estää laitteen käytön kirjaamalle sen mustalle listalle. Useimmiten eston on tehnyt alkuperäinen käyttäjä varkauden jälkeen, mutta joissain harvinaisemmissa tapauksissa eston on saattanut tehdä operaattori maksamattomien osamaksujen tuloksena. Kun puhelimen IMEI-koodi on operaattorin mustalla listalla, se ei enää saa verkkoyhteyttä. Mustalistatulla puhelimella ei siis voi tehdä puheluita tai mennä nettiin.\nMiten on mahdollista, että puhelimeni on mustalla listalla?\nVain operaattorit voivat tarkastaa onko puhelin mustalla listalla ja myyjien on käytännössä mahdotonta tarkistaa helposti onko heidän laitteensa mustalistattu. On myös täysin mahdollista, että laite on päätynyt mustalle listalle sen jälkeen kun myyjä on saanut sen haltuunsa, mutta ennenkuin sinä olet vastaanottanut sen.\nJos sinulle päätyy mustalistattu luuri, tai puhelimesi päätyy mustalle listalle oston jälkeen suosittelemme ottamaan myyjään heti yhteyttä vaihtolaitteen järjestelemiseksi. Löydät tarkemmat ohjeet tähän artikkelista “Miten otan yhteyttä myyjään?”.\nMiten otan yhteyttä myyjään tai pyydän apua tilaukseni suhteen?\nEn ole tyytyväinen laitteeni mukana toimitettuihin lisävarusteisiin


Digitaalisen musiikin nettijakelu - Musiikintekijät\nEtusivu / Digitaalisen musiikin nettijakelu\nViime vuonna iTunesin kautta myytiin kymmeniä miljoonia kappaleita ja pian palvelu lanseerataan myös Euroopassa. Jättiläiseksi paisunut OD2 jyrää pian myös meillä Suomessa. Verkkomaailma ei ole kuitenkaan mikään Klondyke ja juuri Midemistä laskeutunut Teoston Jari Muikku toppuutteleekin: ”Uusista toimijoista valtaosa kuolee ja vain vahvimmat selviävät. Musiikin nettijakelu ei ole mikään kultakaivos. Tähän mennessä siitä eivät ole netonneet vielä ketkään muut kuin verkko-operaattorit”.\nOnko aika kypsä musiikin lailliseen nettijakeluun?\nEdellytykset nettimyyntiin ovat olleet olemassa jo pitkään ja esimerkiksi USA:ssa iTunes ja uusi laillinen Napster 2.0 ovat menestyneet hyvin. Pitää kuitenkin muistaa se, että vaikka näiden kautta myydäänkin kymmeniä miljoonia trackeja vuodessa, se on kuitenkin vain murto-osa koko tallennemyynnistä. Seuraavien kahden vuoden aikana nähdään minkälaisia verkkomaailman toimintamalleja löydetään Euroopassa. Tekijänoikeusjärjestelmän kannalta tähän liittyy paljon problematiikkaa mm. lisensiointijärjestelmien ja hintojen suhteen.\nPoikkeaako eurooppalainen tekijänoikeusjärjestelmä ja lainsäädäntö amerikkalaisesta?\nUSA:ssa tekijänoikeusjärjestelmä ja lainsäädäntö ovat täysin erilaisia kuin Euroopassa. Sen takia tietyt asiat hoituvat USA:ssa helpommin kuin täällä. Tämä johtuu tekijänoikeusjärjestelmästä, levy-yhtiöistä itsestään ja monista teknisistä seikoista. Rajat ylittävät ja keskittyneet palvelut keräävät materiaalia eri levy-yhtiöiltä ja tarjoavat sitä suoraan tai jonkun välikäden kautta. Silloin ongelmaksi muodostuu Euroopassa mm. se, että jokaisessa maassa on omat maksujärjestelmänsä ja isojen levy-yhtiöiden levyt (kuten Celine Dionin kaltaisten tähtien levyt) julkaistaan eri aikoihin eri maissa. Verkkomaailmassa tämä ei enää ole mahdollista. Levyt pitäisi saada samaan aikaan ulos ja ihmisten saataville kaikissa Euroopan maissa.\nPaljonko yhden nettikappaleen pitäisi maksaa kuluttajalle, jotta artisti ei maksaisi?\nMiten jakautuu yhden kappaleen hintapiirakka levy-yhtiöiden, tekijänoikeusjärjestöjen ja operaattorien kesken?\nEurohinnoittelun mukaan levy-yhtiö nappaa noin 65%, josta se sitten tilittää eteenpäin artisteille rojalteja n. 5-6%. Tekijänoikeusjärjestöt saavat 8-12%, josta ne taas tilittävät sopimusten mukaan tekijöille ja kustantajille heille kuuluvat osuudet. Loput menevät maksuliikennekuluihin, kaistayhteyksiin yms. Merkille pantavaa on se, että tähän mennessä musiikin nettijakelusta varsinaista taloudellista hyötyä ovat saaneet ainoastaan verkko-operaattorit, vaikka hintapiirakka jakautuukin hieman eri tavalla kuin esim. soittoäänissä, joissa enimmät tulot niin ikään ottaa verkko-operaattori.\nMiten levy-yhtiöiden rooli verkkomaailmassa poikkeaa tavallisten levyjen jakelijan roolista?\nNettimusiikin kentällä on monta avointa ongelmaa levy-yhtiöiden ja tekijänoikeusjärjestöjen välillä. Verkkomaailmassa levy-yhtiöt eivät enää ole pelkästään tukkureita ja silloin heidän pitäisi maksaa sekä mekanisoimisesta että yleisön saataville saattamisesta. Olennaisinta on se, että vastuu näistä korvauksista on sillä taholla, joka myy tuotteet kuluttajille nettisivustonsa kautta. Näin ollen nettijakelulevyn hintapiirakasta tekijänoikeusjärjestöille lohkaistava prosentti olisi jonkin verran isompi kuin tavallisten äänitteiden vastaava luku.\nVoiko nettimusiikin myynnin kasvu olla vaikuttamatta tavallisten tallenteiden myyntiin?\nHenkilökohtainen näkemykseni on se, että tavallisten tallenteiden markkinat tulevat putoamaan eri syistä. Joksikin aikaa pudotaan kuoppaan. Joidenkin arvioiden mukaan 2008-2009 digitaalipuolen arvo kokonaismarkkinoista liikkuu 20-40% välillä. Mutta laitonta verkkokauppaa ei saa kuriin enää kukaan. Eräs amerikkalainen tutkimusfirma on arvioinut, että jos vuonna 2008 verkkokaupan arvo on n. 4 miljardia, laittomasti P2P-verkoissa liikkuu tavaraa vastaavasti noin 8 miljardin arvosta. Eli edelleen ollaan pakkasen puolella.\nMihin perustuu iTunesin tenho?\niTunesin palvelun ydin on se, että se on täysin kuluttajalähtöinen. Se on helppo ja yksinkertainen ja katalogissa on tarpeeksi valinnanvaraa. Tekijänoikeusjärjestöjenkin on pakko hyväksyä se, että kuluttajat ovat valmiita maksamaan nettimusiikin käytöstä, kunhan käyttöoikeudet (kopiointi ja siirrot) ovat tarpeeksi väljät. Mutta mikä on se ns. yksityinen piiri, on kuin veteen piirretty viiva.\nViime vuonna oikeudenkäyntien luvatussa maassa, Amerikassa haastettiin oikeuteen alaikäinen koulutyttö laittoman nettimusiikin imuroinnista. Miten tämä rankaisumentaliteetti on purrut laittomien palveluiden kulutukseen?\nNäyttäisi siltä, että erilaiset oikeudenkäynnit eivät ole vaikuttaneet pysyvästi laittoman musiikin käytön vähenemiseen, päinvastoin. Suurimmat laittomat käyttäjät ovat siirtyneet suljettuihin verkkoihin, joihin ei valvova silmä enää pääse. Sellaisissa avoimissa verkoissa on aina omat riskinsä, voit saada huonoa laatua, voit saada viruksia kantavia tiedostoja, mutta ennen kaikkea laittomaan kopiointiin liittyy asenne ”ja minähän en näistä maksa”.\nKuka haluaa maksaa laillisesta palvelusta? Onko esim. iTunesin käyttäjäkuntaa tutkittu?\nJenkeissä suurin osa laillisen palvelun rahasta tulee 25-50 vuotiailta ihmisiltä. Nuoret ovat vaikein kohderyhmä. Siellä yritetään hyväksyä todellisuus ja esim. uusi Napster 2.0, se laillinen Roxionin omistama, on tehnyt kokeiluluontoisen sopimuksen erään collegen kanssa ja lisenssi hankitaan kaikille opiskelijoille könttähintaan. Se on kasvatuksellinen ele.\nOnko piratismi kivenä kengässä myös mobiilipuolella?\nMobiilipuolella lähtökohta on erilainen ja ihmiset ovat tottuneet maksamaan mobiilistaan; logoistaan ja soittoäänistään. Mobiilissa piratismin harjoittaminen on paljon vaikeampaa kuin verkkomaailmassa.\nOnko Applen kauppajärjestelmä hyvä myös tekijöiden kannalta? Onko tietoa miten 99 c (yhden kappaleen hinta kuluttajalle) jakautuu oikeudenhaltijoiden kesken?\nTämä piirakka jakautuu levy-yhtiöiden ja Applen välisen sopimuksen mukaan. Mutta taiteilijoille tarjoutuu (esim. Brian Enon lanseeraaman Muddan kautta) yleisemmin ottaen uusia mahdollisuuksia saattaa uusia töitä esille verkon kautta. Taiteilija voi julkaista sen yksittäisen biisin, joka ei sovi millekään albumille tai testauttaa biisejään omalla yleisöllään. Verkkomaailmassa levy-yhtiöt eivät enää ole fyysisten äänitteiden tuottajia, vaan oikeudenhaltijoita. Se on kivulias kasvuprosessi levy-yhtiöille. Sony-BMG fuusio on mielestäni itse asiassa hyvä asia indiemarkkinoille, koska se jättää tilaa uusille toimijoille.\nMikä on tulevaisuuden downloadausformaatti? AAC, niinkuin myös MP3, on kuitenkin ”losi” (kompressoitu pienempään tilaan ja näinollen menetetään jotain taajuuksia).\nPakkaustekniikat kehittyvät koko ajan, eikä kukaan osaa sanoa sitä, mitä formaattia käytetään kymmenen vuoden päästä. iTunesissa käytetään AAC-tiedostoformaattia ja jotkut arvelevat AAC:n syrjäyttävän MP3:sen ajan mittaan. Mutta vain pieni osa kuluttajista haluaa hifiä. Suurin osa ei yhtään välitä siitä, onko kyseessä mp3 vai wmp (windows media player), aiff, wav tai joku muu. Omassa nuoruudessani kuunneltiin kasetteja, eikä pieni kohina tai vonkuminen haitannut suosikkiartistien kuten Sweetin tai Gary Glitterin biisien kuuntelua. Nykyään en enää kuuntelisi mitään musiikkia losina, koska se laatu ei vaan riitä.\nNorjassa ja Tanskassa aloitettu Phonofile tarjoaa perusrakennelman, jolla kansallisen musiikin repertuaaria (mm. kansalliskirjastoon perustuvaa) voidaan välittää paitsi musiikin ammattikäyttäjille, myös yksittäisille verkkojälleenmyyjille ja sitä kautta kuluttajille. Mitä mieltä olet Phonofilestä?\nSe on B to B -palvelu, eikä sitä ole tarkoitettu yksittäisille kuluttajille. Sekä Norjassa että Tanskassa on pienet katalogit (n. 40.000 trackia), kun taas Napsterin tai iTunesin kautta pääsee käsiksi 300.000-500.000 kappaleen katalogeihin ja ne tarjoavat vaihtoehtoisia ottoja ja ainutkertaisia live-tallenteita. 25-50- vuotiaat haluavat erikoisuuksia ja eksklusiiveja palveluita. Tanskassa Phonofile on tapellut pitkään levy-yhtiöiden kanssa mekanisointikorvauksista. Vaikea malli se on ollut.\nPitäisikö maassamme olla keskitetty Suomalaisen Musiikin Digitaalinen Kansallisarkisto?\nKyllä, niinkuin tavallaankin onkin se vapaakappalelakiin perustuva arkisto kansalliskirjaston yhteydessä.\nNäistä Suomeen vyöryvistä jakelujäteistä on tuskin mikään kovin kiinnostunut myymään suomalaista musiikkia, joka ei ole listoilla juuri nyt. Uskoisitko tällaisen Suomalaisen Musiikin Digitaalisen Kansallisarkiston kylkiluusta rakennettavan kultturelleja kansallisia deluxe-erikoisuuksia tarjoilevan kauppajärjestelmän mahdollisuuksiin? (mm. jouhikkosävellyksiä, elektroakustista taidemusiikkia, livetallenteita)\nVoisiko digitaalinen kansallisarkisto tosiaan olla myös sellainen, että sitä pyrittäisiin hyödyntämään kaupallisesti? Vaikea uskoa, että Suomessa olisi riittävän suuria markkinoita sen järkevään taloudelliseen hyödyntämiseen.\nMitä Suomessa on tapahtumassa musiikin verkkojakelussa? Mihin hävisi EmmaFM?\nEmmaFM tuli vähän liian aikaisin ja sen valikoima oli aivan liian pieni. Mutta tänä vuonna kuluttajamarkkinoille on tulossa useita eri toimijoita.\nMitä uutta DRM-rintamalla (Digital Rights Management)?\nDRM on varsinainen viidakko. Jotkut julistavat vakavalla naamalla, että DRM korvaa kaikki tekijänoikeusjärjestelmät. Itse en usko siihen. Uskon, että ei ole nähtävissä yksittäistä standardia. Eikä mikään suojausjärjestelmä tule koskaan olemaan 100% varma. Laillisen bisneksen lähtökohta on se, että sisältö pystytään suojaamaan ja DRM avaa mahdollisuuksia uudenlaisiin bisnesmalleihin. Perinteiset jakelumallit saavat rinnalleen esimerkiksi ns. superjakeluun liittyviä malleja. Ostat biisin laillisesti kännykkääsi, maksat x euroa, lähetät sen kaverillesi, mutta siitä transaktiosta maksetaan, ja kun olet myyjä saat provikaa siitä välistä. Näin pystytään jäljittämään sisältöjä. Näitä uusia malleja testaillaan ja superjakelun mahdollisuudet ovat ihan nurkan takana.\nMiksi kylillä kohistaan niin paljon OD2:sta?\nOD2 on Peter Gabrielin pystyttämä jakelujärjestelmä, jolla alunperin on ollut paljon hienoja periaatteita. Sen kautta on ihan järkevää myydä mm. pienten levy-yhtiöiden repertuaareja ja erityisiä yksittäisiä kappaleita tietyille tarkasti rajatuille kohderyhmille. OD2:lla on kussakin maassa partneri, esimerkiksi Italiassa paikallinen telejätti Tiscal. Pohjoismaista OD2 toimii tässä vaiheessa ainoastaan Tanskassa. Teleoperaattori on se portti ja kuluttaja maksaa suoraan OD2:lle ja paikallinen teleoperaattori saa siitä jonkun provikan.\nTulevaisuudessa joku K-market tai Anttila voi päättää itse, ostaako se musiikkia isoilta levy-yhtiöiltä kultakin erikseen, vai suoraan ison köntän Euroopan suurimmalta toimijalta, OD2:lta, yhtenä pakettina. OD2:lla on 30 jälleenmyyjää eri puolilla Eurooppaa. Seuraavaksi markkinoille tulevat Napsterit ja vastaavat maakohtaisilla saiteilla. Kuka hoitaa raportoinnin, mikä on Teoston osuus, entä mikä osa kuuluu tekijöille ja kustantajille… tässä on vielä paljon avoimia kysymyksiä.\nJari Muikun Midemin terveisiä kuunneltuani tuli hetkeksi sellainen olotila, että ehkei tässä nyt kuitenkaan parane jäädä lehdelle soittelemaan. Olisiko nyt sopiva hetki yhdistää voimia Suomessa ja perustaa kulturelli kauppaportaali, joka erottautuisi näistä iTuneseista ja OD2:sista nimenomaan sillä, että tarjolla olisi harvinaista meille rakasta, kansallista repertuaaria ja sellaisia kappaleita, joita ei enää mistään muualta saa.\nJa voisiko kenties meidän oma yhdistyksemme yhdessä vakavien säveltäjien yhdistyksen kanssa ja oikeudenhaltijoita edustavien tahojen kanssa toimia tässä avoimessa hankkeessa ”soihdunkantajana”?\nteksti: Costi Snellman


European Trade Fair - Sedu\nEuropean Trade Fair - Toivekorun nuoret yrittäjät Zürichissä\nToivekorut NY:n Jere Haavisto ja Henna Siltala edustivat Suomea ja suomalaista yrittäjyysosaamista Zürichissä ja European Trade Fairilla, EWB (Enterprise Without Borders) -ohjelmassa.\nToivekorut NY valmistaa ja myy persoonallisia koruja miehille ja naisille. Lisäksi yritys korjaa koruja. Jere Haavisto ja Henna Siltala valmistuivat toukokuussa merkonomiksi Seinäjoella.\nHyvin tehty hakemus, ansiokas toiminnan kuvaus ja kontaktien laajuus tuottivat nuorille yrittäjille matkan Zürichiin.\n- Yrityksemme on saanut yhteydenottoja Espanjasta, Bulgariasta, Ugandasta, Portugalista, Ruotsista, Ghanasta, Belgiasta ja Virosta. Kielitaito on karttunut kirjeenvaihdon kautta, ja englannin kirjoitustaito kehittyy jatkuvasti, nuoret yrittäjät selvittävät.\nEurooppalaiset NY-yritykset kohtaavat\nNuori Yrittäjyys ry kustantaa Toivekorut NY:n yrittäjille matkan ja kokouspaketin tapahtumaan. Zürichin rautatieasemalle rakennetaan eurooppalaisten NY-yritysten katselmus.\nNuori Yrittäjyys ry:n toiminnanjohtaja Virpi Utriainen pysähtyi tutkimaan Henna Siltalan ja Jere Haaviston toivekoruja Zürichin European Trade Fairilla.\n- Rakennamme oman ständimme suomalaisittain ja esittelemme yrityksemme tuotteita englanniksi. Zürichin rautatieaseman läpi kulkee päivässä 30 000 ihmistä, joten asiakkaita pitäisi riittää, jatkaa Jere Haavisto.\n- Tuomarit todennäköisesti arvostavat yrityksen tarinaa ja toivottavasti suomalaista designia, selvittävät nuoret valmistautumistaan.\nIltajuhlassa tuomaristo palkitsee parhaat eurooppalaiset NY-yritykset, joista arvioidaan mm. liikeideaa, myyntiä, tuotetta, esittelyosastoa.\nOma yritys opettaa\n- Oma miniyritys on opiskelijoiden oppimisympäristö, jossa monet liiketalouden teoria-asiat opitaan käytännön työssä. Ja NY-yrityksetkin voivat verkostoitua kansainvälisesti osallistumalla EWB-ohjelmaan, tiivistää Päivi Marttila-Lampinen, joka ohjaa NY-yrityksiä Koulukadulla.


Akateemisen ja populaarin välimaastossa: heinäkuuta 2018\nPuistoalue Manchesterissa (2014)\nOlen nyt virallisesti lomalla koko heinäkuun. Halusin virittäytyä rentoon ja leppoisaan tunnelmaan yllä olevalla kuvalla, jonka otin juhannuksena Manchesterissa neljä vuotta sitten. Koska sellaista tunnelmaa tarvitsen.\nTäten ilmoitankin, että poistun somesta heinäkuun ajaksi. Ei blogia, ei Facebookia, ei Twitteriä eikä Instagramia. Luen yliopiston sähköpostia kerran viikossa (keskiviikkoisin), mutta muuten yritän pitäytyä ajattelemasta mitään töihin liittyvää. (Niin, katsotaan niiden kahden artikkelin kohtaloa sitten myöhemmin.)\nAinut aikataulutettu asia tällä hetkellä on kahden viikon päästä tärähtävä Ilosaarirock. Muuten aion vakaasti viettää aikani pelaamisen, lukemisen, tv-sarjojen ja kotihommien parissa. Minua kutsuvat niin Skyward Sword, Half-Life 2 EP2, Kuolemanportti, Altered Carbon, iZombie, Death Note, kirjahyllyjen kasaaminen kuin ruohonleikkuukin. Sen lisäksi toivon, että ehtisin roolipelata, käydä uimassa ja tanssistudiolla joogaamassa sen verran, kun tuntuu hyvältä.\nAamutee terassilla tuntuu ihanalta ajatukselta.\nIhanaa kesää kaikille, palataan asiaan elokuussa!\nTunnisteet: loma, sosiaalinen media


Ilmoita tapahtuma - Sysmä\nAlla olevalla lomakkeella voit ilmoittaa tapahtumasi tapahtumakalenteriin. Täytä kaikki kentät, jotta saat tapahtumailmoituksen lähetettyä. Tapahtuman tiedot tarkistetaan ennen julkaisua ja tapahtumasi tulee näkyviin kalenteriin muutaman päivän sisällä. Ilmoitathan tapahtumasi hyvissä ajoin, vähintään viikkoa ennen tapahtumaa.\nToistuvaa tapahtumaa laatiessasi Tapahtuma alkaa ja Tapahtuma päättyy kenttiin tulee molempiin ensimmäisen tapahtumapäivän esim. kurssin tiedot. Sitten valitaan miten toistuu. Toistuvuus päättyy kenttään merkitään viimeinen tapahtumapäivä.\nKiitos tapahtuma julkaistaan tarkistuksen jälkeen.


HMA VPN ei kerää lokitietoja | HMA\nHMA on todistetusti lokitietoja keräämätön VPN: Mitä se tarkoittaa? Voimme HMA:n kirjaamattomuuskäytännön ansiosta suojata yksityisyyttäsi ja nimettömyyttäsi paremmin. Mutta tämä on vasta ensimmäinen askel kohti Internet-yksityisyyden huippupuolustajan titteliä.\nHanki HMA VPN\nAsiat, jotka jätämme aina kirjaamatta\nTarvitsemamme anonyymi data\nVoit kirjaamattomuuskäytäntömme ansiosta käyttää HMA VPN:ää tietäen, ettemme koskaan kerää, kirjaa tai näe seuraavia:\nAlkuperäinen IP-osoitteesi, josta sinut voitaisiin tunnistaa. Mekään emme siis tunnista sinua, kun käytät HMA VPN:ää.\nMitkään DNS-pyyntösi. Emme pysty saamaan selville, mitä sivustoja käytät, eikä pysty kukaan muukaan. Käytämme omia turvallisia, lokitietoja keräämättömiä DNS-palvelimiamme, jotta pyyntösi pysyvät salassa kolmansilta osapuolilta.\nToimintasi, eli avaamasi sivustot, käyttämäsi palvelut, käytössäsi olevat sovellukset, suoratoistamasi sisältö… eli käytännössä kaikki tekemisesi netissä.\nKuinka paljon olet yhteensä siirtänyt.\nMilloin muodostat yhteyden: emme kerää yhteyksien aikaleimoja.\nVPN:t eivät valitettavasti toimi taikuudella. Meidän on VPN:n toiminnan varmistamiseksi kerättävä joitain anonyymejä tietoja väliaikaiseen säilytykseen:\nYhteyden muodostamisen päivämäärä ja vuorokaudenaika (aamu vai ilta). Tämä auttaa meitä vianmäärityksessä ja asiakaspalvelussa.\nSiirrettyjen tietojen määrä sadan megatavun tarkkuudella. Tämä auttaa meitä huolehtimaan verkkojen kapasiteetista ja tekemään parannuksia palvelimiin. Meillä ei ole aavistustakaan, mitä tietoihin todella sisältyy.\nKaikki nämä tiedot tallennetaan vain 35 päiväksi, minkä jälkeen ne poistetaan lopullisesti.\n”Teimme [HMA:n kanssa] yhteistyötä HMA:n VPN-ohjelmiston suojauksen ja ennen kaikkea yksityisyyden vahvistamiseksi HMA:n kasvavalle maailmanlaajuiselle asiakaskunnalle.”\nTarkastettu sinua varten\nTiedämme, ettei pelkästään sanamme riitä takeeksi siitä, ettemme kirjaa tietojasi – siksi halusimmekin todistaa sanamme palkkaamalla itsenäisen kyberriskeihin erikoistuvan konsulttiyritys VerSpriten tarkastamaan VPN-palvelumme. Voimme ylpeinä ilmoittaa, että saimme heiltä heidän parhaan mahdollisen luokituksensa: ”vähäinen riskivaikutus käyttäjien yksityisyyteen”. Olemme heidän mielestään siis alamme parhaimmistoa.\nMiksi kirjaamiskäytännöllä on väliä?\nJos esität tämän kysymyksen, et luultavasti kuulu kohdeyleisöömme. Pyrimme kirjaamiskäytännöllämme lyhyesti sanottuna olemaan mahdollisimman avoimia siitä, mitä kaikkea sinulta tarvitsemme ja mitä emme. Ilman käytäntömme et tietäsi, mitä kaikkea puuhastelemme, ja tietojesi uskominen meidän käsiimme olisi paljon vaikeampaa, vai mitä?\nMiten HMA hoitaa kolmansien osapuolten tekemän seurannan?\nTässä kohtaa asiat käyvätkin monimutkaisiksi:\nEmme käytä lainkaan kolmansien osapuolten työkaluja työpöytätuotteessamme (mikä on enemmän kuin millä useimmat kilpailijamme voivat kehuskella).\nChromen ja Firefoxin laajennuksissamme meillä on käytössämme Google Analytics, jotta voimme hahmottaa tuotteidemme käyttötavat paremmin voidaksemme kehittää niitä. Meillä on tosin käytössämme monia erilaisia tietosuojauksia sen varmistamiseksi, ettemme saa vahingossa mitään tunnistetietoja.\niOS- ja Android-sovelluksissamme käytämme kolmea data-analyysityökalua: Google Firebase, Google Fabric Crashlytics ja Appsflyer.\nGoogle Firebasen avulla voimme hahmottaa paremmin, kuinka tuotteitamme käytetään. Se välittää yleensä myös tunnistetietoja, mutta emme vastaanota niitä ja käytämme niiden sijaan omia anonymisoituja tunnisteitamme. Voit kieltää näiden anonyymien tietojen luovuttamisen sovelluksen asetuksissa.\nGoogle Fabric Crashlyticsin avulla voimme tunnistaa sovelluksen vakauteen ja suorituskykyyn liittyviä ongelmia. Näiden tietojen välittämistä ei voi kieltää, mutta onneksi niihin ei sisälly mitään henkilökohtaisia tietoja.\nAppsflyerin avulla voimme selvittää, mitkä mainokset toimivat ja mitkä eivät. Onhan meidän kuitenkin autettava markkinointitiimejämme hoitamaan työnsä, vai mitä? Voit kuitenkin halutessasi kieltää tämän käytön sovelluksen asetuksissa.\nKolmannet osapuolet vastaavat maksuprosessiemme hoitamisesta, ja näillä osapuolilla on omat tietosuojakäytäntönsä. Näet yhteistyökumppanimme vahvistussähköpostistasi. Kaikki kumppanimme täyttävät maksukorttiteollisuuden tietoturvastandardin vaatimukset, eivätkä he voi käyttää tietojasi mihinkään muuhun tarkoitukseen kuin maksusi hoitamiseen.\nOn hyvä huomata, että kumppanimme välittävät meille joskus laskutustietosi – mukaan lukien nimesi, osoitteesi, sähköpostiosoitteesi, tilauksesi tiedot ja maksutietosi – jotta voimme ratkaista ongelmia ja havaita petoksia. Säilytämme nämä tiedot tietokannassamme tilauksesi voimassaolon ajan ja sen jälkeen vielä kymmenen vuotta, kuten laki meiltä edellyttää. Saatamme silti joutua säilyttämään niitä vielä tämän jälkeenkin.\nMeidän ei kuitenkaan tarvitse tietää tai tallentaa luottokorttitietojasi.\nMitä jos haluan lukea lisää tylsää lainsäädännöllistä tekstiä?\nOlipa hyvä, että kysyit! Meillä on valikoimassamme muitakin palveluita, kuten ilmainen välityspalvelin, selainlaajennuksia ja kuuluisa IP-tarkastustyökalumme, joista ei kerrota tässä sen tarkemmin. Jos haluat kuitenkin lukea ihan kaiken, katso tietosuojakäytäntömme, evästekäytäntömme ja GDPR:n noudattamista käsittelevä sivumme. Kaikki lukee siellä erittäin selvästi. Pääset tylsistymään kunnolla.\nMiksi HMA on paras VPN Internet-yksityisyyden suojaamiseen?\nFiksu Kill Switch\nKill Switch varmistaa, ettei tietoja vuoda, jos yhteys VPN-palvelimeen katkeaa.\nVoit valita, mitkä sovelluksista käyttävät HMA VPN:ää. Loput sovellukset käyttävät Internet-yhteyttäsi tavalliseen tapaan.\nYksityisyyttä kaikille laitteillesi\nAsenna HMA Windows-, Mac-, Android-, Android TV-, iOS- tai Linux-laitteelle tai vaikkapa reitittimeen.\nKokeile HMA VPN -yhteyttä riskittömästi 30 päivän rahat takaisin -takuullamme\nYli 1 100 palvelinta yli 290 sijainnissa maailmanlaajuisesti\n20 Gb/s:n yhteysnopeudet\nSuoratoistoon ja P2P-yhteyksiin optimoidut palvelimet\nNopea yhdistäminen, Jaettu tunnelointi, Kill Switch ja paljon muuta!\nRajoittamaton määrä asennuksia, viisi samanaikaista yhteyttä\nRegular Price10,99€ /kk\nRegular Price10,99 € Regular Price10,99 €laskutetaan kerralla\n12 kuukauden tilaus\nSäästä Offer Price60%\nOffer Price4,39€ /kk\nRegular Price131,88 € Offer Price52,68 €laskutetaan kerralla\n36 kuukauden tilaus\nSäästä Offer Price73%\nOffer Price2,99€ /kk\nRegular Price395,64 € Offer Price107,64 €laskutetaan kerralla\nEtkö löytänyt sitä sinulle oikeaa?\nKatso lisää tilausvaihtoehtoja


Uuset Netti Kasinot Kokea - Nettikasinot ilman Rekisteröitymistä\nUuset Netti Kasinot Kokea\nUudet nettikasinot: Missä minun pitäisi pelata? Tutkimusosasto ja toimitushenkilöstö päivittävät jatkuvasti uusien kasinoiden luetteloita, jotta voimme antaa sinulle täydellisen, yksityiskohtaisen ja ajantasaisen luettelon uusimmista nettikasinoista, jotka ovat avanneet viimeisen 12 kuukauden aikana. Tässä on tarkistuslista keskeisistä aloista, jotka on täytettävä Uuset Netti Kasinot asianmukaisesti: Lisenssi: Sinun tulisi aina harkita vain uusia nettikasinoita, jotka ovat saaneet todellisen pelilisenssin toimiakseen sen jälkeen, kun olet läpäisyt tiukat turvallisuustestit.\nKasinopelien osalta Mercury on hitaasti mutta varmasti mukauttanut suosittua kolikkopelitarjontaansa yhteensopivuuteen iGaming-alustojen kanssa. Näissä kasinopeleissä on virheetön HD-grafiikka, ja ne kaikki perustuvat uusimpaan Uuset Netti Kasinot Flash- ja HTML5-teknologiaan. Joten jos pelaat yhtä Merkurin kasinopeleistä verkossa tietokoneellasi, iOS:lläsi tai Android-laitteellasi, saat saman kasinokokemuksen kuin pelikirjastossa Jotkut tämän kasinon suosituimmista kolikkopeleistä\nJos olet nettikasinoharrastaja, olet todella innoissasi siitä, että Playtechin kaltainen kasinoammattilainen pyörittää tänään uusia kasinoita. Jännitys on ymmärrettävää: uudet kasinot tarkoittavat uusia tapahtumapaikkoja, uusia pelejä, tarjouksia ja tietenkin innovaatioita. Jos esimerkiksi pelasit playtech-pohjainen kasino, joka julkaistiin vuonna 2012, olet erittäin utelias vierailemaan uudella Playtech-kasinolla, koska se tarjoaa rajattomat mahdollisuudet pelikokemukseesi. Lue lisää mielenkiintoisia yksityiskohtia nyt: pronto casino bonus.\nVeikkaus Ja Lotto Omat Pelit Kokea


Telia Esports Series -e-urheilusarjan ensimmäisessä CS:GO-tv-lähetyksessä vastakkain ENCE ja SJ Gaming\n12:10 - 23.04.2019 / pelit / Findance\nTämän viikon perjantaina alkavan Telia Esports Series -e-urheilusarjan ensimmäisessä suorassa tv-lähetyksessä Subilla pelaavat CS:GO:n maailmanlistan kärkikahinoissa viihtyvä ENCE ja SJ Gaming.\n- On huikeaa, että perjantaina sarja todella alkaa, ja maan kärkijoukkueet pelaavat studiossamme suorassa tv-lähetyksessä. Luvassa on taktista taistelua niin pelissä kuin studiossakin, ja varmasti nähdään myös monia yllätyksiä, kertoo Niklas Segercrantz Telia Finlandin esports-tiimistä.\nKatsojat voivat seurata sarjan etenemistä, huippuhetkiä ja sarjataulukoita myös Teliaesportsseries.com -verkkosivuilla. Luomalla omat tunnukset käyttäjät voivat myös avata saitilla lootboxeja eli yllätyslaatikoita ja voittaa palkintoja. Lootboxeja löytyy Subin perjantaisista tv-lähetyksistä sekä teliaesportsseries.comin englanninkielisistä pelistreameista.\n- Ja mikä parasta, verkkosivuilla katsojat voivat osallistua tv-lähetykseen lähettämällä chatin kautta studioon kysymyksiä ja kommentteja, joista asiantuntijat poimivat kiinnostavimmat suoraan lähetykseen, Segercrantz iloitsee, mutta miettii jo tulevaa:\n- Tavoitteenamme on viedä Telia Esports Series ensi vuoden aikana kaikkiin pohjolan ja Baltian Telia-maihin. Tällöin myös Teliaesportsseries.com kasvaa kansainväliseksi saitiksi, josta löytyvät kaikkien maiden sarjojen sisällöt.\nSuomen sarjan ensimmäisen kauden CS:GO-pelejä voi seurata Subilta perjantaisin iltayhdeksältä. Lähetykset ovat suoria ja ne löytyvät samaan aikaan myös mtv-palvelusta. Perjantailähetyksen lisäksi mtv-palvelusta voi seurata Telia Esports Seriesiä tiistaisin klo 20, jolloin luvassa on aina kolme ottelua. Telia Esports Seriesin tuottaa Assembly, jonka enemmistöosuuden Telia hankki viime kesänä.\nCS:GO e-urheilu ENCE SJ Gaming Telia Esports Series


Tärkeää tietoa koronaohjeistuksesta - Suomen Keilailuliitto\nTärkeää tietoa koronaohjeistuksesta\nEtusivu/Yleinen/Tärkeää tietoa koronaohjeistuksesta\nsami2020-10-16T13:42:51+03:00lokakuu 16th, 2020|Yleinen|\nValtioneuvoston 15.10.2020 julkaisemat alueelliset suositukset toimivat aluehallintovirastojen päätösten perustana. Aluehallintovirastot viimekädessä päättävät alueensa harrastustilojen käytön ja toiminnan rajoituksista alueellisen epidemiatilanteen perusteella. Hallituksen linjauksien osalta on siis huomattava, että näitä suosituksia tullaan ottamaan alueilla käyttöön kulloisenkin epidemiatilanteen mukaan.\nValtioneuvoston 15.10.2020 julkaisemat alueelliset suositukset tästä linkistä\nSuomessa on yli 140 keilahallia ja 63 paikallisliittoa. On jokaisen keilahallin ja paikallisliiton oma velvollisuus nyt seurata tarkasti oman alueensa virallista koronaohjeistusta ja toimia sen mukaan. Esimerkiksi paikallisliiton tulee itse tehdä oman alueensa kilpailuja koskevat päätökset, kuten siirrot ja peruutukset näiden mukaisesti paikallisliittotasolla. Samoin keilahallien tulee antaa maskisuositus tiloissaan tarvittaessa. Myös uutisointi keilaajille näistä ohjeista tulee tehdä paikallisesti. (Suomen Keilailuliitto on lähettänyt tämän alueiden päätöksiä koskevan tiedotteen paikallisliitoille ja keilahalleille 6.10.)\nMikäli alueellanne on taas SKL:n omaa kilpailutoimintaa kuten valtakunnansarjoja tai SM-kisoja, jotka ovat paikallisten rajoitusten piirissä, ilmoittakaa niistä heti Suomen Keilailuliittoon (keilailuliitto@keilailu.fi sekä kilpasarja@keilailu.fi). Keilailuliitto sopii sitten tarvittaessa välittömästi kyseisen kisan siirrosta tai peruutuksesta yhteistyössä kilpailu- ja sarjavaliokunnan kanssa. Esimerkiksi kilpailukalenterissa 15.10. sovittu veteraanien valtakunnansarja Vaasassa jouduttiin siirtämään rajoitusten takia muualle pelattavaksi.\nAjankohtaista tietoa koronavirustilanteen vaikutuksesta urheiluun ja ohjeistusta (Suomen Olympiakomitea)\nKysymykset ja kaikki muukin palaute on tervetullutta.\nOlli Hossi Sami Järvilä


Harjoittelijana Onnettomuustutkintakeskuksella - Onnettomuustutkintakeskus\nJuuso Lastunen työskenteli kesän 2020 Onnettomuustutkintakeskuksen viestintäharjoittelijana.\nEtusivu » Blogi » Juuso Lastunen » 2020 » Harjoittelijana Onnettomuustutkintakeskuksella\nOlen kahdessa mielessä onnekas. Ensinnäkin tulin monien hakijoiden joukosta valituksi Onnettomuustutkintakeskuksen viestintäharjoittelijaksi kuluvalle kesälle. Mutta toiseksi olen erityisen onnekas siksi, että maailman läpi pyyhkäissyt koronapandemia ei peruuttanut harjoittelujaksoa ja etätyöskentely on sujunut oikein mainiosti poikkeuksellisista oloista huolimatta.\nPelkkää kotikeittiön pöydältä käsin suoritettua etätyöskentelyä ei harjoittelu ole kuitenkaan ollut. Ilman muuta itselleni tähän asteiseksi kohokohdaksi muodostui mahdollisuus osallistua viranomaisyhteistyöoperaatioon, jossa Loviisan edustalla juhannuspäivänä uponnut merivartioston partiovene nostettiin ylös vedestä turmaa seuranneena viikkona. Eittämättä oli äärimmäisen mielenkiintoista päästä seuraamaan operaatiota paikanpäältä, hoitaen samalla omaan viestintätehtävään liittyviä visuaalisia seikkoja. Tällaisiin reissuihin ei kouluteta yliopiston luentosaleissa.\nMitä muuta sitten harjoittelija tekee? Harjoittelee? Keittää kahvia ja mapittaa papereita? Tämän vuosituhannen teknologia on mahdollistanut toimistolle kahviautomaatin ja asiakirjatkin liikkuvat nykyään pääsääntöisesti sähköisinä. Eikä koronan jälkimainingeissa muutenkaan ole toimistolla fyysisesti oleiltu muutamaa päivää lukuun ottamatta. Etänä suoritetut työtehtävät ovat olleet mielekkäitä ja apua on aina voinut kysyä matalalla kynnyksellä. Mikä tärkeintä, on alusta asti syntynyt tunne, että korkeakouluharjoittelija otetaan työyhteisöön mukaan tasavertaisena työkaverina, eikä ohimenevänä väliaikaistaakkana. Tästä kiitos koko OTKESin väelle.\nOikolukua, kirjoittamista, sosiaalisen median päivittämistä, tiedotteita, visualisointia, mediaseurantaa, raportointia ja analysointia. Näistä ovat muun muassa harjoittelun tähän asteiset työtehtävät koostuneet. Sen lisäksi on ollut tärkeä pitää yhteyttä oman väen kesken etätyön välinekirjoa hyväksikäyttäen, koska normaalin toimistotyön sosiaaliset kontaktit loistavat poissaolollaan. Tämän myötä ainakin harjoittelija pysyy kärryillä siitä, mitä milloinkin tapahtuu.\nOlen kesän aikana etenkin havainnut turvallisuustutkinnan keskeisen merkityksen suomalaisen turvallisuuskulttuurin rakentamisessa. Pelastushenkilökunta, poliisit ja ensihoitajat tekevät arvokasta työtä onnettomuuspaikoilla jälkien korjaamiseksi ja inhimillisten sekä materiaalisten vaurioiden minimoimiseksi. Onnettomuustutkintakeskus taas tekee riippumatonta työtä sen puolesta, että turvallisuussuositukset huomioon ottaen onnettomuuksista opittaisiin ja niitä pystyttäisiin näin ennaltaehkäisemään. Parhaiten hoidettu onnettomuus on sellainen, joka on pystytty välttämään hyvän turvallisuuskulttuurin luomisella.\nTyöelämässä tärkeä, ellei tärkein piirre on luottamus. Luottamus, joka rakentuu niin esimiehen ja alaisen, eri sidosryhmien, työtovereiden ja asiakassuhteiden välillä on edellytys sille, että turha mikromanagerointi putoaa pois ja ihmiset pystyvät suoriutumaan tehtävistään parhaalla mahdollisella tavalla. Harjoittelun aikana olen kokenut, että minuun on luotettu. Tietenkään harjoittelijalla ei voi ollakaan kompetenssia kaikkiin tehtäviin tai osaamista joka asiaan, mutta kun luottamusta on osoitettu omaa tasoa vastaavien ja joskus hieman haastavampienkin tehtävien suorittamiseen, nostaa se myös omaa itsetuntoa. Eikä avun kysymistä edelleenkään ole tarvinnut pelätä.\nKokonaisuudessaan harjoittelujakso Onnettomuustutkintakeskuksella on ollut hyvin antoisa. Se yhdistelee ennen kaikkea kahta mielenkiinnon kohdettani, joiden parissa haluan tulevaisuudessa luoda uraa: turvallisuusteemoja ja viestintää. Eväät ja opit, joita harjoittelu on jo tarjonnut ja joita se vielä tulee tarjoamaan, kehittävät varmasti omaa kyvykkyyttäni toimia tulevaisuudessa vaativissakin tehtävissä sekä huomata miten yliopiston teoreettisista opinnoista on löydettävissä hyötyä käytännön tekemiseen.